“ژنە ڕوەکیەکە”. ڕۆمانێکی ڕووەکی- خەیاڵی- دەروونی “هان کانگ” ژنە نووسەری کۆری.. شەماڵ بارەوانی – Dengekan\nbyShamal Barawani\tJune 12, 2021\tGeneral, Literature\n“ژنە ڕووەکیەکە” سێ هەمین بەرەهەمی خاتوونە نووسەرەو یەکەم چاپی لەدوو توێی ڕۆمانێکی ٢٢٣لاپەڕەیی و لەساڵی٢٠٠٧ بەزمانی کۆری لێ بڵاوبووەیەوەو دوواتر و لەساڵی٢٠١٦خەڵاتی “مان بۆکەر”ی نێو دوڵەتی بەدەست هێنا،و تائێستا بۆ زۆرێک لە زمانەکانی جیهان هاتووەتە وەرگێڕان.\nهان کانگ. لەو ڕۆمانەدا گفتوگۆی سیستەمی خۆراکی ڕووەکی ناکات و لەوە نادوێت کەئایەڕووکی بوون بۆ جەستەو دەروونی مرۆڤ سوود بەخشە یاخود نا؟ئایە مرۆڤ گۆشت خۆربێت یان ڕووەکی؟ کامەیان سوود بەخشەو کامەیان زیان بەخشە لەڕووی زانسییەوە؟\nبەڵکە نووسەر لە”ژنەڕووکیەکە” باس لەسرووشتی ژیان و هەڵ و مەرجی کۆمەڵایەتی دەکات لەکۆریای باشوور.\nقسە لەو یەکترقبوڵ نەکردن و ئاسۆ داخراوەی ئەقلیەتی نێرسالاری و پەتای پاتریارکی دەکات کە توشی ئەقڵی مرۆڤایەتی بووەو نەخۆشی خستووە.\nلەکۆمەڵگای کۆریای باشوور دەدوێت.\nکۆمەڵگایەک لە ڕووی زانست و تێکنەلۆجیاوە لەلوتکەی حەداسەو هەڕەمی پێشکەوتندایە.\nوەڵی ئەفسوس لە مۆدڕنە بوونی ئەقڵ و کرانەوەی سەقافی و ئەویتر قبوڵ کردن و ڕێزگرتن لەئازادی و سەربەستی تاک و لەهەلبژاردنەکانی و قبوڵکردنی ئەنتی باو جیاوازییەکان، لە خوارەوەی خوارو دایەوەو هێشتا ژن وەک مرۆڤێکی پێڕفێکت و لەڕوانگەیەکی یەکسانەوە سەیرناکرێت و نەریتە کۆنەکان و ئافاتەکانی ئەقڵیەتی پیاوساڵاری تەحەکوم بە مێنتەڵێنت و بیرکردنەوەو تێگەیشتن و ژیانیانەوە دەکات و خێزان لەسەر بنچینەی نێرسالاری دادەمەزرێت و هێشتا دەسەڵاتی ڕەهاو جڵەوی خێزان بەتەنها لەدەست نێردایە!!\nنووسەر لەڕۆمانەدا باس لە چیڕۆکی ژیانی ژنێک دەکات.لەکۆتایی بیستەکانی تەمەنیدایەو جگە لەخواردنەڕووەکیەکان هیچ شتێکیتر ناخوات،و\nخۆی لەهەرخواردنێک بەدوور دەگرێت کە گۆشتی تێدابیت، هەمو جۆرە گۆشتێکیشی لەخۆی قەدەخەکردووە،جاگوشتی سورو ئاژەڵ بێت،یان هی باڵندەو پەلەوەربێت یاخود ماسی و هەر جۆرەگۆشتێکیتر بێت کە مرۆڤ دەیخوات بە پێی کلتوری کۆریا.یاخود هەروڵاتێکیتر.\nئەو سەرەڕای دوور کەوتنەوەی لە گۆشت خواردن.هێڵکەو ماست و شیرو پەنیرو هەمو ئەو خواردنانەیتر کەبەرهەمی ئاژەڵ و پەلەوەریشن نایان خوات.\nبڕیاریداوە بە تەواوی پەیوەندی خۆی لەگەل ئەو جۆرە خواردنانە بپچڕێنێت و لێیان دوور کەوێتەوە،\nپاڵەوانی “ژنە ڕووەکیەکە” ئیدی بەتەواوی بڕیارەی دوور کەوتنەوە لەگۆشت و هەموو موشتاقاتەکانی دەدات،بێ ئەوەی پێشووتر پلانێکی بۆ ئەو ئەو بڕیارەی دانابێت،تا قۆناخ بەقۆناخ ئەو بڕیاریارەی جێ بەجێ بکات و هێدی هێدی ببێت بەکەسێکی ڕووەکی و لەخواردنی گۆشت دوور بکەوێتەوە.\nیاخود ئەو بڕیارەی لەسۆنگەیەکی پەتی مرۆڤانەوەدابێت،\nوەک ئەو مرۆڤە گۆشتخۆرانەی تر کاتێک بڕیاردەدەن ببن به ڕووەکی.لەو سۆنگەیەوە ئەو بڕیاردەدەن\nکە مرۆڤ بەڕەهایی نابێت گۆشتی هیچ گیان لەبەرێک بخوات.\nچونکە ئەو مافەی نییە ئازاریان پێ بگەیەنێت و هەمو ئاژەڵ و گیان دارو پەلەوەرو باڵندەیەک مافی ژیانیان هەیەو هیچ مرۆڤێک ئەو مافەی نییە لە پێناو حەزو ئارەزو گەدەی خۆی ئەوان بکات بە قوربانی و لەسەر حیسابی گیان و گۆشتی ئەوان بژیت. بۆیە گۆشت خواردن بە بۆچوونی ئەوان کارێکی نا ئەخلاقی و دوور لە ویژدان و پێچەوانەی پڕەنسیپەکانی مرۆڤایەتیە.بەبۆچی ئەوان\nمرۆڤ سەرەتا گۆشت خۆر نەبووەو بوونەوەرێکی ڕووەکی بووە،بەڵام دووایی و هێدی هێدی و لەقۆناخی دەست پێکردنی ڕاوکردنەوە تووشی ئەو کارەنامرۆڤانەیەو ئەو هەڵە گەورەیە بووە،بۆیێ پێویستە مرۆڤ ئیتر دەست بەرداری ئەو کاره نائەخلاقی و نا ئینسانیەی بێت و ئەو هەڵەو بێ ویژدانیەیشی چاک بکاتەوەو و دووباره بگەڕێتەوە سەربنچنەی ڕەسەنی مڕۆڤایەتی خۆی و ببێتەوە بە ڕووەکی و بەتەواوی دەست بەرداری گۆشت خواردن و ئازاردانی گیان داران بێت.\nبەڵام “یۆنگ هیێ”ی پاڵەوانی ژنە ڕووەکیەکە.\nبڕیاری دەست بەرداربوونی گۆشت و فەلسەفەی گۆشت نەخواردنەکەی ئەو لەسەر بنەماو پێوەرەی ڕووەکیەکان نییە کە ئێماژەم پێدا، ئەو هیچ هۆکارێکی تەندرووسی و یان ئایینی و ئەخڵاقیمان پێ ناڵێت بۆ ئەمە!\nبەڵکە ئەو ڕووەکی بوونەی ئەو هەڵقوڵاوی خەونێکە و بڕیارێکی بێ بەرنامەی بەپەلەو لەناکاوی شەوێکە.\nشەوێک دەخەوێت و بەیانیەکەی لەخەو هەڵدەستێتەوەو خۆی لەبەرەم بەفرگر”سەلاجە”کە دەبینێتەوەو چووەتە تێڕامان و بیرکردنەوە بەدیار ئەو هەموو جۆرە گۆشتەی پێشووتر لەو بەفرگرەیان ئاخنیوە!لەگۆشتی مانگاو بەرازو مریشک و ماری ئاوی..خەونەکەی دووبارە دەبێتەوەو ئەو جارە هەچی گۆشتی ناو بەفرگرەکە هەیە هەمووی دەهێنێتەدەرو دەیخاتەناو عەلاگەیەک و دەیبات لەدووری ماڵەوەفڕێیان دەدات.\nئەو ڕوەکی بوونە لەناکاو ئەو گۆڕانە بێ پلەبەندی و خێراییەی یۆنگ هێ دەبێتە شۆک بۆ”جۆنگ”ی هاوسەری و کێشە بۆ خۆیشی.\nهاوسەرەکەی بەو هەڵس و کەوتە نامۆیەی سەرسڕمانی دەیگرێت،خۆ ئەو پێشووتر ژنێکی ئاسایی و لەسەر خۆو زۆر هێمن بوو،چۆن دەکرێت لە شەو رۆژێکدا سەدوو هەشتا پلەبگۆڕێت و هەڵسوکەوتی وا نامۆ بنوێنێت!؟.\nنا شتی وا مەحاڵەهەرگیز ناکرێت.”من نەمبینیوە هاوسەرەکەم پێش ڕووەکی بوونی هیچ هەڵس و کەوتێکی جیاواز بنوێنێت”.\nیۆنگ هێ نەک تەنها بەوەندە دەوەستێت واز لە گۆشت خواردن بێنێت، بەڵکە هەر شتێک بۆنی گۆشتیشی لێ بێت ئەو توخنی ناکەوێت. ئەو لێناگەڕێت دەستی هاوسەرەکەی بەری بکەوێت و سەرجێی لەگەڵ ئەنجام بدات، چونکە بۆنی بێزەوەری گۆشتی لێ دێت.”گۆشتی جەستەی!”\nئەو هەڵسوکەوتە نامۆیەی “لەتێڕوانینی دەوربەردا”ئەو گۆڕانکارییه لەناکاوەی لەشەوڕۆژێکدا.\nئەو بڕیارە بەپەلەو خێرایەی لەگەڵ خەوێکدا.ئەو خەوەکابووسییەی ژیانی سەراپا دەگوڕێت و ڕوو بەڕووی دەیان کێشەو ناخۆشی دەکاتەوە،\nئیدی دوای ئەو بڕیارو گۆڕانکارییەی بەسەر ژنەڕووەکیەکە”یۆنگ هیێ”دادێت و دوورکەوتنەوەو لەگۆشت\nدووچاری کۆمەڵێک کێشە دەبێتەوەلەگەڵ خێزان و کەسەنزیکەکان و دەورو بەری و هەموان سەرزەنشتی دەکەن و بە زبری ڕوو ڕووبەڕووی دەبنەوە لەسەر ئەو بڕیارەی بەتایبەتی باوکی کە ئەو هەڵس و کەوتەی کچەکەی”گۆشت نەخواردنەکەی”. بە شورەیی و عەیبەیەک دادەنێت لەهەمبەر هاوسەرەکەی! هەموان دەیانەوێت بەزۆر و زەخت گۆشتی دەرخواردەن و\nو تانەو پلاری تێدەگرن و تەنانەت بە شێت دەیدەنە قەڵەم و پێی دەڵێن ئایە مرۆڤێک ئەقڵی تەندرووست و بێ کێشەبێت ئەو هەموو جۆرە گۆشتە خۆش و چێژ بەخشە چۆن لەخۆی قەدەخەدەکات!؟\nدواتر هاوسەرەکەی لێی جیادەبێتەوەو\nئەو توندو تیژی و هەڵس و کەوتە نامرۆڤانەیەی کەسە نزیکەکانی کاردانەوەی خەراپ لەسەر دەروونیدا درووست دەکەن .بەو چەشنە یۆنگ هێ. قبوڵی نەکردنی لە لایان خێزان و خانەوادەکەی و کۆمەڵگەو ڕێز نەگرتن لەهەست و بڕیارەکەی،\nکاردانەوەیەکی نەرێنی لەسەر درووست دەکات و دەیکات بە ڕووەکیەی توندڕۆو\nئەو حاڵەتە ڕوەکیەکەی دواتر زۆر زۆر نامۆ دەبێت و هەستێکی سەیری لا درووست دەبێت و هەست دەکات ئیدی بەتەواوەتی بووەتە ڕووەکێک! و بەتەواوی لەهەموو خواردنێک دوور دەکەوێتەوە.تەنانەت خواردنە ڕووەکیەکانیش و تەنها ئاو دەخواتەوەو وەک چۆن درەخت بەتەنها ئاو تیشکی خۆر بەسیەتی بۆوەی گەشە بکات و بژیت.ئەوە پوختەیەک بوو لە تەوەری ڕۆمانی ژنەڕووەکیەکە\nیۆنگ هێ. ئەو ڕادەکاتە دارستانەو دەیەوێ لەناو سرووست ون بێ و جەستەی خۆی هەموو لەشێوەی تابلۆیەکی سرووشتی بە وێنەی درەخت و کوڵ و گیاو سەوزایی دەنەخشێنێت.\nژنەڕووەکیەکە. ڕۆمانێکی ناوازەو جیاوازەو بۆئێمەی گۆشت خۆر و هەموو ئەوانەی ئاشنای فەلسەفەی ڕووەکخۆری و پڕەنسیپی ژیانی ڕووەکخۆرەکان نین .شتێکی نامۆیەو\nنووسەر لەوشاکارەدا بە وردی باس لەژیانی خێزانی ییۆنگ هێی پێش ئەوبڕیارەو دوای ئەوبڕیارە دەکاتن و لەخەراپەی مامەلەی کەس و کارو\nجیابوونەوەی لە هاوسەرەکەی و کەوتنەداوی لەلایان پیاوە هونەرمەندو وێنەکێشەکە”هاوسەری خوشکە گەورەکە(ئینهێ)ی کە بە چوار ساڵ لەخۆی گەورەترە” و بەکارهێنانی بۆ مەبەستی هونەری ئیرۆتێکی خۆی و دواتر ململانێ و کێشەو ناکۆکی خوشکەکەی لەگەڵ هاوسەرەکەی و کۆتایی هاتنی پێکەوە ژیانی ئەمانیش بەهۆی ئەو کارە نامرۆڤانەیەی هاوسەرەکەی کە لەگەڵ خوشکەکەی”یۆنگ هیێ ڕووەکی” ئەنجامی دەدات و وێنەی باخێکی پڕ لەگوڵی ڕەنگاو ڕەنگ لەسەر هەموو جەستەی دەکێشێت ” بردنی یۆنگ هێ بۆ نەخۆشخانەی دەروونی و پشت تێکردنی هەموان و بەتەنها مانەوەی جگەلە ئێنهێی خوشکی نەبێت کە ڵەگەڵیدا دەمێنێتەوەو گرنگی پێدەدات. دوای ئەوەی لەسەرەتادا دژی بوو هتد…..\nئەوە پوختەیەک بوو لە تەوەری ڕۆمانی ژنەڕووەکیەکە.\nئەوەی ماوەبیڵێین و لەو شاکارە پێی دەگەین ئەوەیە. لە وڵاتێکی وەک کۆریای باشوور کە خاوەنی مێژووەکی دووروودرێژو شارستانیەتێکی قوڵ و وڵاتێکی خاوەن تەکنۆلۆژیاو هەڵگری سیمایەکی شارستانی و پێشکەوتوو نانەریتانە.دۆخی ژن و ڕەگەزی مێینەو چەمکی فێمێنزم و یەکسانی جیندەری.\nلەو تونێڵەتاریکەی پاتریارکیدا گیری خواردبێت و بەو شێوازە نا مرۆڤانەیه مامەڵە لەی لەگەڵدا بکرێت، ئەی دەبێ حاڵی ژن و مێینە له وڵاتانی دواکەوتوو نەریتخوازو کۆمەڵگا نێرساڵارەکان چۆن بێت؟\nئەو ڕۆمانەو چیڕۆکی یۆنگ هێ ئەوەمان پێدەڵێت کە\nمێنتەڵێنێتی نێرسالاری کارەساتە.ئەو ئەقلیەتە کۆنە خوازو نامرۆڤانەیەی پێی وایە دەبێت خۆی سەردارو ژن و مێینە شوێن کەوتەی بێت.نێر لە هەڕەم و لوتکەداو\nمێینە لەنزمی و لەچالدابێت.\nئەو دەبێت بڕیار لەسەر هەمووشتێک بدات و چی پێ خۆش بێت بیکات و بیڵێت و چش بەدڵی نەبوو و لەگەڵ ئارەزووی یەکی نەگرتەوەو نەچو بەمیزاجیدا.ئەوە دەبێت نەیکات و دژیبێت.\nلەکۆمەڵگەو لەناو خانەوادەیەکی وا پاتریارکی ژن جگە له خزمەتکارێکی هەوەس و گوێڕایەڵی بوونێکی ڕەهای ژێر فرمان و بکەو نەکەکانی نێرینە چتێکیتر نییە،\nمێ لەکۆمەڵگەو دۆزەخێکی لەو چەشنە خاوەنی هیچ ئیرادەو سەروەری و ئازادی و بڕیارێکی سەربەخۆ نییەو ئەو دەبێت لەژێر سێبەرو هەژموونی نێرینەدابێت و لەمەملەکەتی پیاوسالاریدا دەبێت بەڵێنی پاشکۆیەتی و\nسوێندی نیوەمرۆڤ بوون و کەم ئەقڵی بوون بخوات و بەردەوام لاوازی و بێ ئیرادەیی و شوێنکەوتەیی خۆی بۆ پیاو دووپات کاتەوە!\nدەبێ تاکەی لەو ڕوانگە نامرۆڤانەیه لەو ڕەگەزە پیرۆزو تەواوکەرەی ژیان بڕوانین و بە پاساوی بێ بنەماو پێوەری نا لۆژیکی و قامچی نێرسالاری لەپیرۆزی و کەسایەتی و هێزو ئازادی و خواست و حەزەکانی ژن بدەین و لە مرۆڤ بوونی کەم کەینەوەو جیاوازی ڕەگەزی لەنێوان مرۆڤەکان،درووست کەین؟\nئەو جیاوازیانەی کە تەنها بەرهەمی بیڕکردنەوەیەکی ڕووتی نێرسالاری و خێڵگەرێتی و مەزهەبگەرایی و ئەو پەیوەندی و پەروەردەسەقەت و ناتەندرووستەی کۆمەڵایەتین لەجڤاتە نەریتگراو کۆنزەرڤاتیڤ و پارێزگارەکان و\nو هیچ ماقوڵی و ڕەوایەتییەکی ئینسانی ئەخڵاقی و لۆژیکیان نییە،\nبۆیە ئەرک و پێویستە دیلێت بکرێنەوەو سەرلەبەری هەڵبوەشێنرێنەوەو ڕۆئیایەکی مرۆڤانەو دیدێکی یەکسانی جێندەریانە و سیستەم و\nسترەتکتۆرێکی کۆمەڵایەتی دادپەروەر و ژنخواز و یەکسان جێگەیان بگرێتەوەو هەموو ئمتیاز و ماف و ئازادی و دەرفەتەی بۆ پیاوان ڕەخساوە لە کۆمەڵگەژینگە بۆ ژن و ڕەگەزی مێینەیش بڕەخسێت و دەرگا لەبەردەم بەهرەو تواناکانی ژن بکرێتەوەو چیتر لەژێر هیچ پاساو بەهیچ بیانویەک کپتی تاقەو وزەو لێهاتوویی ئەو ڕەگەزەی تەواوکەری کۆمەڵگەنەکرێت و بوون و هێزو کەسایەتیان تیرۆرنەکرێت و کەرامەتیان نەڕووشێندرێت و ئازادی و سەربەستیان خەفەنەکرێت و لەگەڵ پیاو ڕەگەزی نێرینە\nو بەیەکسانی و دوور لەهەرجیاکارییەکی ڕەگەزی و دیدێکی فاشیستانەو نامرۆڤانە، ڕەو ڕەوەی ژیان بەڕێکەن کومەڵگە بەرەو پێشەوە ببەن و ژیانی مرۆڤایەتی پێک بهێنین،\nتا چیتر ڕەگەزی مێینە وەک مرۆڤ سەیربکرێن و نەبن به قوربانی تێگەیشەنێکی کۆن و ئەقڵیەتی پیاوسالاری بەبەردبوو ئێکسپایەر بووی هەڵەو سەقەت و نەخۆش و نەوە بۆ نەوە وەک میرات نەیگوازێتەوەو وەک کەلتورێک پێڕەوی لێنەکرێت و ژیان هاڕمۆنی خۆی لەدەست نەدات و هێزو تەرازووی کۆمەڵگا لاسەنگ نەبێت.\nتاکەی دەبێت ڕێز لە نیوەی ئەقڵی کۆمەلگە نەگیرێت و بەناوی دەرچوون لە دابی گشتی و سنوری پیاو و لادان لە پیرۆزی. ڕێز لەهەڵبژاردن و ئازادی تاک نەگرین و دەست لە ژیانی بەرامبەر وەردەین؟\nئاخر ئەو بڕیارەی ژنە ڕووەکیەدای. جا لەهەرسۆنگەیەکەوە بێت و هەر تێگەیشتنێک لە پشتیەوەبێت و هەر هۆکارێک مۆتیڤ و پاڵنەری بێت.\nکەیاسا ڕێگەی پێبدات و زیانی بۆ کەس نەبێت،بۆدەبێت ئێمە دژی بوەستینەوەو دەستی نامرۆڤانەی تێ بکوتین و پێشێڵی خواست و هەڵبژاردنەکەی بکەین و ڕێز لەو ئازادی و هەڵبژاردنە کەسێنیە نەگرین و وەک ژیانی تایبەت تاک لێی نەڕوانین؟\nژیانی تایبەتی هەر تاکێک،کاتێک دەگات بە قۆناخی ڕوشدو کامڵ بوون و یاسا وەک مرۆڤێکی پێگەشتوو و کامڵ حیسابی بۆدەکات. هێڵی سورەو هیچ کەسێک بۆی نییە بەهیچ پاساوێک بچێتەناویەوە.\nبۆدەبێت لەجیاتی ڕێز گرتن لەکەسێک کە ئەقیدەو تێگەیشتن و شێوازی ژیان و هەڵبژاردنی لە هی ئێمە جیاوازە.\nئازاری بدەین و قسەی پێ بڵێین و بە ڕەقی و نامرۆڤانەو خەراپی و ناشارستانیانە مامەڵەی بکەین!.\nبۆ دەبێت مرۆڤەکان وەک خۆیان قبوڵ نەکەین.\nبۆدەبێت ئیدەلۆژیاو پێوەرو چەمکەکانی خۆمان بەسەر بەرامبەردابسەپێنین و ناچاری بکەین بێتە ژێرباڵی ژیان و تێگەیشتنی ئێمە.بۆ دەبێ ئێمە ڕاست و ئەوەیتر هەڵەبێت.\nبۆدەبێت من خۆم نەبم و پاشکۆو سێبەرو شوێن کەوتەی تۆبم؟بۆدەبێ من کاتێک بە پێی مەزەب و کلتورەکەی تۆ نەجۆلێمەوەو خۆم خاوەنی فەلسەفەی تایبەت بەخۆم بم لەژیان و بە پێی ئەو ئەتێڕوانینە بجوڵێمەوەو پێڕەوی لەو یاسایە بکەم کە خۆم ئازادانەو دوور لەهەر فشارێک و شوێنەوتنێکی کوێرانەو چاولێکەریەی تەقلیدی و بۆماوەیی هەڵم بژاردبێت و بڕوام پێی هێنابێت و\nئامادەنەبم بەزۆرو ناچاری بێمه ژێر باری ئەو دۆگماو دیدە تەسک و داخراو ڕەهاگەراو ناتەتدرووستەی تۆ\nمن سەر لێ شێواوو لادەرو لەکی عارو شورەیی و جەهنەمی و بەد ڕەوتارو شێت و لە زومڕەی گۆمڕایان بم!؟\nتاکەی لەجیاتی ئەوەی جیاوزییەکان بکەین بە هەوێنی خۆشەویستی و هۆکاری پێکەوەژیان و ڕێزگرتن لەیەکتری،\nبیان کەین بە فاکتەری ناکۆکی و ململانێی ئایدۆلۆجی و شەڕی یەکتر سڕینەوەو هۆکاری خۆ ناشرین کردن و بە دۆزەخکردنی ژیان و تێکدانی پێکەوە ژیانی کۆمەلایەتی و پچڕانی شیرازەی خێزان و دوو کەرتکردنی مرۆڤایەتی و یەکتری قبوڵ نەکردن؟\nبۆدەبێت تۆ گۆشت بخۆیت،بەڵام من ئەو مافەم نەبێ کە نەیخۆم.تۆ گۆشت خۆریت نیشانەی ئاقڵی و\nڕووەکی بوونی منیش شێتی!\nئاخر ماقوڵی و لۆژیکی بوونی ئەو تێڕوانینە سەیرە لەکوێدایە!؟.\nPrevious کتێبخانەی ماڵ؛ چ لەم میراتە گرانبەهایە بکەین؟.. فازیل شــەوڕۆ\nNext كام داستانی سه‌فه‌ر؟!.. سه‌دیق سه‌عید ڕواندزی\nدوو هۆنراوە بۆ مناڵان … فەرهاد ئەحمەد بەرزنجی


پۆلیسی ئەڵمانیا لێکۆڵینەوە لەگەڵ سێ هاوڵاتی بەریتانیدا دەکات پاش ئەوەی لەمیانەی گەشتێکی ئاسمانی لە ئەڵمانیاوە بۆ لەندەن سەرنشینانی نێو فڕۆکەکە گوێ بیستی قسەکانی ئەو سێ کەسە دەبن، ئەوەش وای کرد کە فڕۆکەوانەکە لە شاری کیولنی ئەڵمانیا فڕۆکەکە بنیشێنێتەوە. ئەم ڕووداوە لە درەنگانێکی دوێنێ شەممەدا بووە.\nلەو بارەیەوە گوتەبێژی پۆلیسی شاری کیولن دەڵێت ژمارەیەک لە سەرنشینەکان کە خەڵکی سلۆڤینیا بوون گوێیان لێبووە کە ئەو سێ کەسە بەریتانیە باسیان لە مەسەلەی تیرۆرستی کردووە و تەمەنی ئەو سێ کەسە 31 ساڵ و 38 و 48 بووە.\nگوتەبێژەکەی شاری کیولن بە ئاژانسی هەواڵەکانی ئەسۆسییەت پرێسی گوتووە کە پۆلیسی شارەکە جانتای کۆڵە پشتی یەکێکیانی لە ناوبردووە دەشڵێت بەڵام هیچ تەقەمەنیەکی تێدا نەبووە.\nهاوکات گوتەبێژەکە دەشڵێت لێکۆڵینەوە لەگەڵ ئەو سێ کەسە بەریتانیە بەردەوامە بۆ ئەوەی بزانن کە ئایا ئەو سێ کەسە بە نیازی پلانرێژی بۆ کاری تیرۆرستی بوون یان بە پێچەوانەوە، ئاماژەی بەوەش کردووە کە ڕەنگە ئەو سێ کەسە بێئاگایانە و بێ هیچ مەبەستێک باسیان لە مەسەلەی تێرۆرستی کردبێت. گوتەبێژەکەی پۆلیسی شاری کیولن گوتیشی دوای ئەوەی فڕۆکەکە دەنیشێتەوە ، لە میانەی پرۆسەی دابەزینیان ، ژمارەیەک لەسەرنشینانی بە سوکی بریندار دەبن و پێدەچیت لە درەنگانێکی ئەمڕۆدا گەشتەکەیان بۆ لەندەن تەواو بکەن.


کوردیپێدیا - زانا كاراكيش (توبراك كارايازي)\n✌ زانا كاراكيش (توبراك كارايازي) | پۆل: شەهیدان | زمانی بابەت: 🇸🇦 عربي\nزانا كاراكيش (توبراك كارايازي)\nالاسم الحركي: توبراك كارايازي\nالاسم والنسبة: زانا كاراكيش\nاسم الأم: نباهت\nاسم الأب: محمد سعيد\nمكان وتاريخ الاستشهاد: تل تمر | 09-03-201509-03-2015\n1. 👁 Toprak kar Eyazi\n2. 👁 تۆبراک کار ئەیازی\n➕ ئەم بابەتە لەلایەن: (جوان عومەر ئەحمەد)ەوە لە: Dec 3 2020 1:18PM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Dec 3 2020 1:19PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (جوان عومەر ئەحمەد)ەوە لە: Dec 3 2020 1:19PM باشترکراوە\n📷 فایلی وێنە 1.0.1 405 KB Dec 3 2020 1:19PM جوان عومەر ئەحمەد


چوار شەممە, 28 کانونی دووەم 2015 15:48\nسەرۆکی رێکخراوی مافی مرۆڤی کوردستان سەبراەت بە ئازادکرانی کۆبانی لە دەستی چەکدارانی داعش، نامەیەکی پیرۆزبایی بڵاو کردەوە.\nبەپێی راپۆرتی به‌دست مان گیشتوه محەمەد سدیق کەبودوەند لەو نامەیەدا پیرۆزبایی ئازادکرانی کۆبانیی لە تێکڕای شەڕڤانان، پێشمەرگەکانی هڕێمی کوردستان، خەڵکی کۆبانی، نەتەوەی کورد و خەڵکی ئازادیخواز لە سەرتاسەری جیهان، کە پەنا و پشتیوانی گەلی کورد بوون، کردووە.\nکەبوودوەند لەبەشێکی ئەو نامەیەدا، ئازدکرانی کۆبانیی وەکوو هێمای هاوپەیونەدی و بڕوابەخۆبوون و خۆڕاگریی نەتەوەی کورد و سەرجەم نەتەوەکانی ژێر دەسەڵاتی داگیرکەران و کۆتایی سەرکوتی ئازدی و مافی مرۆڤ لە ناوچەکدا لە قەڵەم داوە.\nوێڕای دەستخۆشی لە خۆڕاگریی لاوان، ژنان و پیاوانی کانتۆنی خودموختاری کۆبانی لە کوردستانی رۆژئاوا و پێزانین لە تێکڕای شەڕڤانان و پێشمەرگەکانی هەرێمی کوردستان و رێزدانان بۆ هەوڵ و لەخۆبردوویی گیانبەختکردوانی رێگەی ئازادی و رزگاری، پیرۆزبایی سەرکەوتنی خۆڕاگرانی کۆبانی و دەرکردنی دوژمنانی مرۆڤایەتی و ئینسانییەت لەو شارە، لە گەلی کورد و تێکڕای خەڵکی ئازادیخوازی جیهان کە پشتیوانی گەلی کورد بوون، دەکەم.\nهیوادارم کە ئازاد کرانی کۆبانی، هێمای هاوپەیوەندیی، بڕوابەخۆبوون و خۆڕاگریی گەلی کورد، ببێتە سەرەتایەک بۆ رزگاریی و ئازادیی خەڵکی چەوساوەی کورد و سەرجەم خەڵکانی ئازادیخواز لە ژێر دەسەڵاتی داگیرکەران و کۆتایی هاتنی سەرکوتی ئازدی و مافی مرۆڤ لە ناوچەکەدا.


جه‌هه‌ننه‌م: ئێسته باخێكی دره‌خته له قودس\nئه‌م دۆڵه له سه‌ره‌تادا لای كه‌نعانیه‌كان (یاخود عه‌مموریه‌كان) ته‌رخان كرابو بۆ په‌رستش و قوربانیی خواوه‌ند (مۆلیك) یان (مۆلۆك) یاخود (مۆلۆخ) كه له شێوی گایه‌كدا یان پیاوێكی به سه‌ر گا وێنه كراوه، و شێوه‌یه‌كی خواوه‌ند (به‌عل) ـه.له ده‌قه عیبریه‌كاندا ناوی ئه‌و خواوه‌نده به شێوه‌ی (مۆلـیك) מלֶךְ یاخود (میلكـۆم) מִלְכּם هاتوه، وشه‌كه‌ش له بنه‌ڕه‌تدا به واتای پاشا (ملك) ـه (= مێلێخ ـ ی كه‌نعانی ـ عیبری)، به‌ڵام به‌پێی وته‌ی پسپۆڕان ئه‌م ناوه ده‌گه‌ڕێته‌وه بۆ نوسه‌ری ده‌قه عیبریه‌كه و مه‌به‌ستیشی له‌م ناونانه ئه‌وه بوه كه وشه‌كه به هه‌ندێك گۆڕانكاریی سه‌روبۆر ده‌بێته وشه‌یه‌كی عیبریی تر به واتای (شتێكی قێزه‌ون)! كه‌واته ئه‌م ناوه هه‌ر خودی خواوه‌ند به‌عل یان جۆره په‌رستشێكی ده‌گرێته‌وه. به‌پێی بیروڕایه‌كی تریش، خواوه‌ند (مولیك) خواوه‌ندێكی تایبه‌تی و دیاریكراو بوه، چونكه ناوی خواوه‌ندێك به شێوه‌ی (م‌ل‌ك) له نه‌خشی دو نوشته‌ی دژه‌ماردا بینراوه‌ته‌وه، جگه له‌وه‌ی ناوی خواوه‌ندێك به‌شێوه‌ی (مالیك) یان (مالكو) ده‌خوێنرێته‌وه كه له دو ده‌قدا له‌گه‌ڵ خواوه‌ند (نێرگال) ی بابلیدا به‌رامبه‌ر كراوه كه خواوه‌ندی فه‌رمانڕه‌وای جیهانی ژێرزه‌وی (دۆزه‌خ) ـه.. ئه‌گه‌ر وا بێت كه‌واته ئه‌و خواوه‌نده‌ی له دۆڵی بینهیننۆم قوربانیی بۆ كراوه له راستیدا خواوه‌ندی جیهانی مردوان بوه، ره‌نگه ناوه‌كه‌شی (مۆلیك ـ مالیك) به واتای پاشا و فه‌رمانڕه‌وای ئه‌و جیهان بوبێت.\nئینجا ئێسته دۆڵی بینهیننۆم (یاخود جێهیننۆم كه بوه‌ته جه‌هه‌ننه‌م)، كه ئێسته پێی ده‌وترێت (دۆڵی ره‌بابه)، نشێوییه‌كه له شاری قودس كه هیچ دیمه‌نێكی ترسناك و نه‌فره‌تیی نه‌ماوه، به‌ڵكو باخێكی دره‌خته و كورته گیایه‌كیش دایده‌پۆشێت و شوێنێكی زۆر دڵگیره و بۆ گه‌شتیار و رێبواره‌كان دڵفڕێنه! هه‌ر كه‌سێكیش بیه‌وێت وێنه‌ی ئه‌و باخی دره‌خته ببینێت ته‌نها له سێرچی وێنه‌كانی (گوگڵ) دا بنوسێت ("وادی الربابة" یان "Wadi Al-Rababa") یاخود ("Valley of Hinnom" یان "Valley of Gehinom") و دوگمه لێ بدات چه‌ندین وێنه‌ی گه‌وره و جوانی ئه‌و دۆڵه سه‌وزه‌ی دێته به‌رده‌م.كه‌واته ئه‌وه‌ی یه‌كه‌م جار پێی وتراوه (جه‌هه‌ننه‌م) ئێسته باخێكی دره‌خته له شاری قودس! ئه‌و سوتاندنی مرۆڤه‌ش كه له (جه‌هه‌ننه‌م) دا كراوه ده‌ستكاری مرۆڤه‌كان خۆیان بوه.لێره‌وه تێ ده‌گه‌ین كه زۆر پێویسته سه‌رله‌نوێ مێژوی چه‌مكه ئایینیه‌كان بنوسینه‌وه و بزانین چۆن گه‌شه‌یان كردوه و چۆن ئه‌م شێوه‌یه‌ی ئێستایان وه‌رگرتوه.


سۆران برینەکانی خۆی بەزاخۆ ساڕێژ کرد | دەزگاى زارى کرمانجى\nسۆران برینەکانی خۆی بەزاخۆ ساڕێژ کرد\nلەچوارچێوەی بەڕێوەچوونی یارییەکانی گەڕی حەوتەمی خولی نایابی کوردستان زاخۆ میوانداری سۆران ـی برینداری کرد یارییەکەش لەبەرژەوەندی یانەی میوان دوماهی هات .\nنیوەی یەکەم یارییەکە بەهاوسەنگی تێپەڕ دەبوو جار جارە زاخۆ هێرشی دەخزاندە سەر گۆڵی سۆران و میوانەکەی نارەحەت دەکرد، بەڵام سەرجەمیان بێ ئەنجام تەواو دەبوون، نیوەی یەکەم بەیەکسانبوون بەبێ گۆڵ کۆتایی هات .\nنیوەی دووەم کەشی یارییەکە تەواوکەری نیوەی یەکەم بوو کوڕانی زاخۆ نەوەستان تا گۆڵی سۆرانییان هەژاند و بەگۆڵێک پێشکەوتن، زۆری نەبرد سۆران لەڕێگەی عەلا ئەنجامەکەی یەکسانکردووە یارییەکە بووە یەک بەیەک، لەکاتێکدا زاخۆییەکان سەرقاڵی گۆڵی دووەم و بردنەوە بوون لەهێرشێکی پێچەوانەدا عەلای خاوەن گۆڵی یەکەم تیرێکی دیکەی لەیانەی میواندار سرەواند خۆی و یانەکەی بەسێ خاڵەوە گەڕانەوە پایتەختی شەهیدان.\nبەم ئەنجامە سۆران لە 7 یاریی 2 بردنەوە و 3 شکست و 2 یەکسانبوونی هەیە خاوەنی 9 خاڵە.


خولی پلە یەکی تورکیا - گێنچلێربیرلیگی vs قەیسەریسپۆر - Soccer - Yariga - Results, fixtures, tables and statistics\nبێشکتاش vs. ئەخیسار بەلەدیە سپۆر بورساسپۆر vs. گۆزتێپ کۆنیاسپۆر vs. ئانتالیاسپۆر ئیستانبوڵ بی بی vs. گاڵاتەسەرای ئالانیاسپۆر vs. Yeni Malatyaspor گێنچلێربیرلیگی vs. قەیسەریسپۆر ترابزۆنسپۆر vs. ئەنکەرەسپۆر فەنارباخچە vs. سیڤاسسپۆر کارابوکسپۆر vs. قاسم پاشا ئەنکەرەسپۆر vs. گێنچلێربیرلیگی\nگێنچلێربیرلیگی vs قەیسەریسپۆر 1-2\n28' یو.بۆڵوت (G) (دروستکرا لە لایەن: G. Vural)\nJailton Paraíba (G) 32' (دروستکرا لە لایەن: U. Çiftçi)\n58' Rick Boldrin (G)\n'46 بۆ ک. ساپونارو\n'76 بۆ E. Manu\nڕیان مێندێس (CPV)\n'74 بۆ L. Gülen\n'61 بۆ د.گویدێلیێ\n'61 بۆ V. Muriqi\nج.کانا بیک (CMR)\n'46 بۆ N. Stojiljković\nم. دورێنەر (TUR)\n'46 بۆ A. Turan\nک. ساپونارو (ROU)\n'46 بۆ Tiago Lopes\n'61 بۆ A. Khalili\n'61 بۆ K. Issah\n'74 بۆ ڕیان مێندێس\n'76 بۆ A. Özek\n77 Jailton Paraíba 32'\n1 M. Yıldırım گ 80'\n2 Tiago Lopes 43'\n9 یو.بۆڵوت 28'\n20 ڕیان مێندێس\n23 Rick Boldrin 58' 90+1'\n76 ج.کانا بیک\nڕاهێنەر: M. Şumudică\n9 V. Muriqi بۆ A. Khalili 61'\n10 E. Manu بۆ A. Özek 76'\n17 م. دورێنەر\n22 د.گویدێلیێ بۆ K. Issah 61'\n98 V. Karakuş گ\n4 L. Gülen بۆ ڕیان مێندێس 74'\n19 N. Stojiljković بۆ A. Turan 46'\n22 ک. ساپونارو بۆ Tiago Lopes 46'\n26/08/18 1.L گێنچلێربیرلیگی 5 - 0 ئیسکیشەهرسپۆر کولوبو بینینی ڕووداوەکان زانیاری زیاتر لەسەر ئەم یارییە\n31/08/18 1.L ئەنکەرەسپۆر 0 - 1 گێنچلێربیرلیگی بینینی ڕووداوەکان زانیاری زیاتر لەسەر ئەم یارییە\n08/09/18 CLF گێنچلێربیرلیگی 0 - 4 ئەنکەراگوجو بینینی ڕووداوەکان زانیاری زیاتر لەسەر ئەم یارییە\n17/09/18 1.L گێنچلێربیرلیگی 3 - 1 ئێلازگسپۆر بینینی ڕووداوەکان زانیاری زیاتر لەسەر ئەم یارییە\n22/09/18 1.L Ümraniyespor 0 - 2 گێنچلێربیرلیگی بینینی ڕووداوەکان زانیاری زیاتر لەسەر ئەم یارییە\n27/09/18 CUP گێنچلێربیرلیگی 13 : 30 Bergama Belediyespor زانیاری زیاتر لەسەر ئەم یارییە\n30/09/18 1.L گێنچلێربیرلیگی 18 : 30 Afjet Afyonspor زانیاری زیاتر لەسەر ئەم یارییە\n05/10/18 1.L ئالتای 18 : 00 گێنچلێربیرلیگی زانیاری زیاتر لەسەر ئەم یارییە\n20/10/18 1.L گێنچلێربیرلیگی 13 : 00 عەدنانسپۆر زانیاری زیاتر لەسەر ئەم یارییە\n28/10/18 1.L بۆلوسپۆر - گێنچلێربیرلیگی زانیاری زیاتر لەسەر ئەم یارییە\n25/08/18 SÜL قەیسەریسپۆر 0 - 0 Yeni Malatyaspor زانیاری زیاتر لەسەر ئەم یارییە\n01/09/18 SÜL فەنارباخچە 2 - 3 قەیسەریسپۆر بینینی ڕووداوەکان زانیاری زیاتر لەسەر ئەم یارییە\n08/09/18 CLF قەیسەریسپۆر 1 - 1 ئەنکەرەسپۆر بینینی ڕووداوەکان زانیاری زیاتر لەسەر ئەم یارییە\n15/09/18 SÜL گۆزتێپ 2 - 0 قەیسەریسپۆر بینینی ڕووداوەکان زانیاری زیاتر لەسەر ئەم یارییە\n22/09/18 SÜL قەیسەریسپۆر 0 - 2 کۆنیاسپۆر بینینی ڕووداوەکان زانیاری زیاتر لەسەر ئەم یارییە\n29/09/18 SÜL بێشکتاش 18 : 00 قەیسەریسپۆر زانیاری زیاتر لەسەر ئەم یارییە\n06/10/18 SÜL قەیسەریسپۆر 12 : 30 ڕیزێسپۆر زانیاری زیاتر لەسەر ئەم یارییە\n20/10/18 SÜL ئیستانبوڵ بی بی 15 : 00 قەیسەریسپۆر زانیاری زیاتر لەسەر ئەم یارییە\n28/10/18 SÜL قەیسەریسپۆر 11 : 30 سیڤاسسپۆر زانیاری زیاتر لەسەر ئەم یارییە\n04/11/18 SÜL ئەنکەراگوجو 11 : 30 قەیسەریسپۆر زانیاری زیاتر لەسەر ئەم یارییە


تیمی تاقیکارانی وەشانی ئەندرۆید ئۆریۆ ٨.٠ بۆ گالەکسی ئێس ٨، باس لە کاتی بڵاوبونەوەی وەشانی فەرمی ٨.٠ دەکەن – کەی ئای تی ئێن\nئەندرۆید 14, كانونی یه‌كه‌م 2017\nتیمی تاقیکارانی وەشانی ئەندرۆید ئۆریۆ ٨.٠ بۆ گالەکسی ئێس ٨، باس لە کاتی بڵاوبونەوەی وەشانی فەرمی ٨.٠ دەکەن\nهەروەک دەزانین لە دوای بڵاوبوونەوەی وەشانی فەرمی ئەندرۆید ئۆریۆ ٨.٠ـەوە، هەر یەک لە کۆمپانیایەکان سەرقاڵی کارکردنن لەسەری تاوەکو بتوانن بە زووترین کات وەشانەکەیان لەسەر ڕووکاری بەکارهێنەرەکەیان جێگیر بکەن، کۆمپانیای سامسۆنگیش هاوشێوەی کۆمپانیایەکانی دیکە لەسەرەتا کۆمەڵێک وەشانی تاقیکاری ڕەوانە دەکات بۆ کۆمەڵێک ناوچە، تاوەکو گەشەپێدەران و بەکارهێنەرانی ئەو جۆرە مۆبایلەی کە بۆی ڕەوانە کردووە، بەکاری بهێنن و هەڵە و کەموکورتییەکانی بە کۆمپانیای سامسۆنگ بڵێنەوە بەمەبەستی چارەسەرکردنی\nکۆمپانیای سامسۆنگ لە ئێستادا سەرقاڵی ناردنی وەشانی ئەندرۆید ئۆریۆ ٨.٠ە بۆ گالەکسی ئێس ٨ و ئێس ٨ پڵەس، تا ئێستا ٣ وەشانی تاقیکاری ڕەوانە کردووە، بێگومان ئەم وەشانە تاقیکارییانە بێ بەش نین لە هەڵە، لە میانەی پێ ڕاگەیاندنەوەیەکی یەکێک لە بەکارهێنەرانی گالەکسی ئێس ٨ دەربارەی کێشەیەک لە وەشانی ٣یەمی تاقیکاریدا، تیمی تاقیکاری کۆمپانیای سامسۆنگ لە شانشینە یەکگرتووەکان پێیان ڕاگەیاندووە زۆر بە زوویی وەشانی چوارەمی تاقیکاری ئەندرۆید ئۆریۆ ٨.٠ بۆ گالەکسی ئێس ٨ و ئێس ٨ پڵەس بڵاودەبێتەوە، گەر بیرتان بێت جاری پێشووش هەمان شتیان گووت بۆ ڕۆژی دواتر وەشانی تاقیکاری سێیەم بڵاوبویەوە.\nتیمەکە باسیش لەوە دەکەن کە وەشانی فەرمی ئەندرۆید ئۆریۆ ٨.٠ لە ساڵی داهاتوودا لە کۆتایی مانگی ١ یان سەرەتای مانگی ٢ـدا بڵاودەبێتەوە، بێگومان بەوجۆرەش بێت بە فەرمی پشت ڕاست دەبێتەوە لە نێوانی مانگی ١ و ٢ـی ساڵی داهاتوودا وەشانی ئەندرۆید ئۆریۆ ٨.٠ بۆ گالەکسی ئێس ٨ و ئێس ٨ پڵەس بڵاودەبێتەوە، چەند هەفتەیەک دواتریش بە بەکارهێنەرانی عێراق دەگات.\nنوێکردنەوە: ڕەوانە کردنی وەشانی تاقیکاری چوارەم بە کێشی ٨٥٠ مێگابایت دەستی پێکرد.\nتاگەکان ئەندرۆید ئۆریۆ سامسۆنگ گالەکسی گالەکسی ئێس ٨ مۆبایل


مەهێڵە خەواڵوو بیت بە ١٠ شێواز\nخەڵكێكی زۆر لە چینە جیاوازەكان فەرمانبەران و مامۆستایان و كاسبكاران، جگە لەوەی بەشەو خەوتوون، كە چی بەڕۆژ هەست بە هیلاكی و ماندوویی و تەمەڵی دەكەن. ئەمەش بۆ بەشێك لە خەڵك بووە بە حاڵەتی خەواڵوویی ڕۆژانە. هەربۆیە زانایان جەخت دەكەنەوە كە پێویستە لە شەودا بەلایەنی كەمەوە هەشت سەعات بخەون، بۆ ئەوەی تووشی خەواڵوویی نەیەن و بە ڕۆژیشدا ڕێگر نەبێت لەكاركردنتان لە ماڵ یان نوسینگە و شوێنێ كارەكەت.\nبە گوێرەی توێژینەوەكان زۆر هۆكار هەیە بۆ ئەوەی خەڵك تووشی خەواڵوویی بێن، هەر بۆیە شارەزایان و پسپۆڕان 10 هۆكاریان دەستنیشان كردووە وەك چارەسەری بۆ ئەوەی تووشی خەواڵوویی نەیەن و هەوڵ بدەن ئەو گرفتەتان چارەسەر بكەن:\n1. دڵنیابوون لە خەوی پێویست لە شەودا:\nهەندێك خەڵك دڵخۆشن بەوەی كە لەشەودا حەوت سەعات دەخەون، لە هەمانكاتدا هەندێكی تریش هەشت بۆ نۆ سەعات دەخەون كەچی تێر خەو نین، كلیلەكە ئەوەیە تا چەند كاتژمێری خەو بۆ لەشت پێویستە، بۆیە تۆ دەبێت بزانێت تۆ بەچەند سەعات خەو تێر خەو دەبیت.\n٢. شەو بە باشی دەنویت؟\nچالاكیی ژووری نوستنت سنووردار بكە بۆ جنس و خەو. هەر بۆیە تەماشاكردنی تەلەفزێۆن و بەكارهێنانی ئەنتەرنێت لە ژوردا و یانیش سەیركردنی ڤیدیۆ كاریگەری نەرێنی دەبێت لەسەر خەوتن بۆیە دەبێت خۆت بەدوور بگریت لەوانە.\n٣. لە خەوهەڵسان لە ڕۆژانی پشووشدا\nوێڕای ئەوەی كە ئەو ڕۆژانەش پشوون بۆت وەك هەینی و شەممان یان هەر ڕۆژێكی تر كە ڕۆژی پشووی تۆیە، لە كاتی دیاریكراوی خۆت لەخەو هەڵسە هەر وەك ئەو ڕۆژانەی كە هەڵدەستی بۆچونە سەركار.\n٤. خۆتان ماندوو مەكەن لە پێناو خەوی شەو\nنابێت بە ڕۆژدا زۆر لە سنووری دیاریكراوی خۆت كار بكەیت و بڕیار بدەیت شەو قەرەبووی ماندووبوونی خۆت بكەیتەوە، چونكە ئەو كارەیە وادەكات كاتژمێری نوستنەكانت تێك بچێت، بەڵام لەكاتی كاركرندا ئەگەر بۆت گونجا ئەوا دەتوانیت لە كاتی گونجاو 30 خولەك بنویت، ئەوەش لە نێوان كاتژمێر 10ـی بەیانی تا4ـی پاشنیوەڕۆ چونكە ئەو كارەیە بەتایبەت لە هاویناندا هۆكارێكی باشە بۆئەوەی كەمێك دوورتان بخاتەوە لە تیشكی خۆر و بەدووربن لە شێرپەنجەی پێست.\n٦. خۆ ڕاهێنان لەسەر لەخەوهەڵسان\nپێویستە هەوڵ بدەیت ڕۆژانە خۆت ڕابهێنیت لەسەر كاتی دیاریكراوی لەخەو هەڵسان، بەتایبەت هەوڵ بدە سێ كاتژمێر پێش چوونە سەر كار لەخەو هەڵسیت، بەمەش باشتر تەركیزت لەسەر خۆت دەبێت و بەدور دەبیت لە خەواڵوویی.\n٧. خوی خواردنەوەی ماددە كحوولییەكان لە پێناو خەودا\nبەشێك لەخەڵك بۆ ئەوەی زوو خەویان لێبكەوێت پەنا بۆ خواردنەوەی كحوول دەبەن پێش خەوتن، كە لە ڕاستیدا ئەمە بیرۆكەیەكی باش نییە، چونكە خواردنەوەی كحوول لەشەودا وات لێدەكات تۆ خەوێكی قووڵ بكەیت بەڕۆژیش هەست بە ماندووبوون بكەیت.\n٨. ئەنجامدانی چالاكی\nهەركاتێك لە شوێنی كارەكەت هەستت كرد خەواڵووی خەریكە زاڵ دەبێت بەسەرتدا ئەوا چالاكییەكی جەستەیی بكە، بڕۆ دەرەوەی نوسینگەكەت یان شوێنی كارەكەت و یان بەسەر پلیكانەكان بكەوە یانیش بە پێچەوانەوە بۆ خوارەوە بڕۆ پیاسەیەك بكە، یانیش هەر شتێك بكەیت كە دژی خەواڵوویی بجەنگێت بەمەش چست و چالاك دەبیتەوە.\n٩. با ڕووناكیی زۆر لە ژورەكەت بدات\nئەگەر لە ماڵبیت یانیش لە نووسینگەكەت ئەوا ڕێگە بەهاتنە ناوەوەی بڕێكی زۆر لە تیشك و ڕووناكی بدە، ئەمەش هۆكارێكی باش دەبێت تا لە خەواڵوویی بەدوربن، ئەگەریش نووسینگەكەت یان شوێنی كارەكەت وا هەڵكەوتووە پەنجەرەی تێدا نییە دەتوانی بەشێویەكی دەستكرد پەنجەرەیەك دروست بكەیت.\n١٠. جامێك ئاو بخۆەوە\nهەوڵبدە بە ڕۆژدا جامە ئاوێكت لە پاڵدابێت هەركات هەستت كرد بە خەواڵووی كەمێك ئاو بخۆرەوە و پاشانیش دەستەكانت تەڕبكە و بیهێنە بە دەموچاوتدا بۆ ئەوەی هۆشیارت بكاتەوە بەمەش


سوپای پاسداران: ستراتیژی ئێمە سڕینەوە ئیسرائیلە – تۆڕی میدیایی خەڵک\nسوپای پاسداران: ستراتیژی ئێمە سڕینەوە ئیسرائیلە\n2019/01/28 - 10:24 PM\nفەرماندەیەكی باڵای سوپای پاسدارانی ئێران رایدەگەیەنێت، ئامانجی سەرەكییان سڕینەوەی ئیسرائیلە لە نەخشەی سیاسی جیهان.\nبەپێی هەواڵێكی ئاژانسی تەسنیم، حسێن سەلامی جێگری فەرماندەی گشتی سوپای پاسدارانی ئێران رایگەیاندووە، ئەگەر ئیسرائیل هەنگاوێك بەرەو هەڵگیرسانی شەڕێكی نوێ بنێت، ئەوا ئەو جەنگە هەمان ئەو جەنگەیە كە دەبێتە مایەی سڕینەوەی.\nلەبارەی هێرشەكانی ماوەی رابردووی ئیسرائیل بۆ سەر چەند بنكەیەكی سەربازی ئێران لە سوریا جێگری فەرماندەی گشتی سوپای پاسدارانی ئێران وتی، ستراتیژی ئێمە لە ناوبردنی ئیسرائیلە و تەلئەبیبیش بەو هەنگاوە شەڕانگێزیانەی زیاتر خۆی لەو چارەنووسە نزیك دەكاتەوە.\nسوپای پاسدارانى ئێرانسوریا\nجەبار یاوەر: هیچ رێككەوتنێك لەبارەی گەڕانەوەی پێشمەرگە بۆ كەركوك نەكراوە


لایەنە کوردیەکانى کەرکوک ڕەخنە لە پارتى و یەکێتى دەگرن بەوەى رێک نەکەوتنى ئەو دوو حیزبە، پێگەى کوردى لەکورد بەتەواوەتى لاواز کردووە.\nسەید کەمال بەرپرسى پەیوەندیەکانى کۆمەڵى ئیسلامى لە کەرکوک، پێیوایە ڕێککەوتنى یەکێتى و پارتى لەسەر دانانى پارێزگارێک بۆ کەرکوک و کارا کردنى ئەنجومەنى پارێزگا، دۆخى شارەکە تاڕادەیەک هێور دەکاتەوە، دەڵێت"خەڵکى کەرکوک باجى ململانێى نێوان یەکێتى و پارتى دەدات، یەکێتى و پارتى گەڕ ڕێکبکەون بەشێک لە کێشەکان چارەسەر دەبن و دۆخى کوردیش باشتر دەبێت."\nلاى خۆشیەوە شێخ سدیق بەرپرسى حیزبى شیوعى لەپارێزگاى کەرکوک، بەدەنگى ئەمەریکاى راگەیاند"ڕێککەوتنى یەکێتى و پارتى ماناى چارەسەرکردنى کۆى کێشەکانى کەرکوک نیە، بەڵکو بەشێک لەکێشەکان چارەسەر دەبن."\nبەبڕواى جوان حەسەن ئەندامى ئەنجومەنى پارێزگاى کەرکوک لە کوتلەى یەکگرتووى ئیسلامى، ڕێک نەکەوتنى یەکێتى و پارتى پێگەى کوردى تەواو لاواز کردووە، دەرفەتى بە پارێزگارى ئێستاى کەرکوک داوە بە ویستى خۆى تەسفیەى کورد بکات.\nجوان حەسەن بەدەنگى ئەمەریکاى وت"بەهۆى رێک نەکەوتنى یەکێتى و پارتى، گوندە کوردنیشینەکانى دەوروبەرى کەرکوک وێران بوون، دەغڵ و دانى جوتیاران سوتا، بودجەى کەرکوک لە گوند و ناوچە و گەڕەکە عەرەب نیشینەکاندا خەرج دەکرێت، بەرێوەبەرە کوردەکان لادەبرێن و عەرەب لەجێگەیان دادەنرێت."\nبەڵام نەجات حسێن ئەندامى کوتلەى تورکمانى لە ئەنجومەنى پارێزگاى کەرکوک، تیشکى خستە سەر ناکۆکى نێوان پێکهاتەکان لەسەر پۆستى پارێزگارى کەرکوک، بەدەنگى ئەمەریکاى وت"کورد داواى پۆستى پارێزگار دەکات بە حساب زۆرینەیەو ئیستیحقاقى خۆیەتى، عەرەبیش دەڵێت نەخێر ئێمە زۆرینەین و ئیستیحقاقى ئێمەیە، ئێمەى تورکمانیش دەڵێین، تائێستا پۆستى پارێزگار لاى ئەو دوو پێکهاتە بووە، با ئەمجارە لاى ئێمە بێت."\nوتیشى"دەبێت هەر سێ پێکهاتەکە دابنیشین، لەسەر کۆى پۆست و کێشەکان بەتەوافق رێکبکەوین.\nهاوکات ئیسماعیل حەدیدى کەسایەتى دیارى عەرەبى سونە لەکەرکوک، لە لێدوانێکدا بۆ دەنگى ئەمەریکا وتى"یەکێتى و پارتى خۆیان لەسەر پۆستى پارێزگار رێکناکەون، هەرکاتێک ئەوان رێککەوتن، ئینجا قسەلەسەر ئەو پۆستە دەکرێت."


ئه‌نوه‌ر حسێن بازگر13/10/2020\nخەڵاتى نۆبڵ بۆ\n(تاڵەبانى، ئۆجەلان و سیستانى)\nلە چەند ڕۆژى ڕابردوودا، خەڵاتى نۆبڵى ئاشتى بۆ ساڵى (2020) درا بە (WFP – ڕێکخراوى خۆراکى جیهانى) لە نێوان (318) کەسایەتى و لایەنى جیاوازدا.\n(WFP) کە یارمەتى هەژاران و لێقەوماوان دەدات و خوادنیان بۆ ئامادە دەکات و گەورەترین ڕێکخراوى نێودەوڵەتییە، کە هەوڵ دەدات بۆ بنەبڕکردن و کۆتاییهاتن بە هەژارى و یارمەتیدانى بێ سەرپەرشتان و لێقەوماوان، ساڵانە یارمەتى خۆراک دەبەخشێتە (90) ملیۆن کەس لە زیاتر لە (70) وڵاتدا.\nلە کاتێکدا ئەو خەڵاتە دەدرێتە (WFP) کە برسێتى تەنگى بە زۆرێک لە کۆمەڵگانى مرۆڤایەتى هەڵچینوە بەهۆى شەڕ و ململانێى سیاسی و چەکدارییەکانەوە بە تایبەتى لە یەمەن، سوریا، ناگۆڕنا کارباخ، واش چاوەڕوان دەکرێت ڕێژەى برسییەکان لە سەردەمى کۆرۆنادا بگاتە (265) ملیۆن کەس.\nئامارەکان باس لەوە دەکەن ڕۆژانە (WFP) (5600) بارهەڵگرى گەورەى پڕ لە خۆراک و (30) کەشتى و (100) فرۆکەى پڕ لە خۆراک دەگەیەنێتە دەست خەڵکانى برسی و ناوچەى کارەساتبار، واتا ساڵانە نزیکەى (15) ملیار ژەمە خۆراک ئامادە دەکات، کە بە تەنها لە ساڵى (2019) (8) ملیار دۆلارى لەو پێناوەدا خەرجکردوە، کە لە سەرتاسەرى جیهان کۆیدەکاتەوە، بەڵام بەهاى خەڵاتى نۆبڵ تەنها (1) ملیۆن دۆلارە، بەڵام گرنگى و بەهاى خۆى هەیە بۆ ڕێکخراوەکەى.\nخاڵێکى ترى گرنگیش ئەوەیە، ڕەنگە ڕێکخەرانى خەڵاتى نۆبڵ بیانەوێت بەو پەیامە (WHO – ڕێکخراوى تەندروستى جیهانى) لە ئێستادا هانبدەن بۆ دۆزینەوەى بە پەلەى ڤاکسینى کۆرۆنا، کە زیاتر لە یەک ملیۆن هاوڵاتى کوشتوە و ئەمەش هاندەر بێت بۆ ئەوەى لە ساڵى داهاتوو خەڵاتى نۆبڵ بدرێتە (WHO).\nلەپاڵ وەرگرتنى خەڵاتى نۆبڵى ئاشتى بۆ (WFP) دەبێت ئەوەش بیر بخەینەوە، کە هێشتا کورد بۆ سەرۆک (مام جەلال و عەبدوڵڵا ئۆجەلان) و عێراقیش بۆ (سیستانى) چاویان لەسەر ئەوە خەڵاتەیە، کە مافى سادە و شایستەى خۆیان و گەلەکەیانە.\nخەڵاتی نۆبڵ بۆ تاڵەبانی و سیستانی، مافێكی سروشتییە، وەكوو دوو كەسایەتی لە ململانێ و كێشە و قەیرانە تائیفی و مەزهەبییەكانی وڵاتێك كە ناوی عێراقە، ڕۆڵێكی یەكجار گەورەی ئاشتی و پێكەوە ژیانیان تا ڕادەیەكی باش دابین كردوە.\nئەگەر چی عێراق، لە ئەزەلەوە هەمیشە پڕ ئاریشەو قەیران و خوێنڕشتن بوە، بەڵام ئەگەر چەند هەوڵێك هەبووبێت بۆ بەرگرتن لەم ململانێ لە مێژووی عێراقدا و بە تایبەتی لە دوای ڕووخانی بەعسەوە، تاڵەبانی و سیستانی بوون.\nتاڵەبانی وەكوو كەسایەتییەكی دیموكرات و ئازادیخواز، سیستانی وەكوو مەرجەع و كەسایەتییەكی ئایینی شیعە، لە ڕابردوودا هەمیشە ویستویانە پردی پەیوەندیی نێوان پێكهاتەكانی شیعە، سوننە و كورد بن، ئەمە بەو مانایە نییە كە ڕۆڵ و كاریگەریان لە ناو پێكهاتنە ئیتنی و مەزهەبییەكانی خۆیاندا نەبوە، یان هیچ كاریگەریی نەتەوەی كورد و لایەنگری بۆ كێشەی گەلەكەی نەبوە، یان لایەنگری بۆ مەزهەب و هەستی شیعەگەرایی نەبوە.\nبەڵام هەرگیز نەزعەی نەتەوەیی كوردی و نەزعەی مەزهەبی شیعە گەرایی، نەبوەتە هۆی دژایەتیی و دوژمنایەتی لایەنەكانی تر، یان ڕەوایەتی دان بە هەر زوڵم و زۆرییەك كە كرابێتە سەر لایەك، یان بە تایبەت سوننەكان یان مەسیحییەكان و پێدانی خەڵاتی نۆبڵ بۆ ئاشتی كە ساڵانە دەدرێتە كەسایەتییەكی جیهانی و نێودەوڵەتی لە ئۆسلۆی پایتەختی نەرویژ، بۆ كەسانێك كە خزمەتی ئاشتیان كردبێت یان خەڵكانێكی دیموكرات و عەدالەتخواز و ڕابەرێكی مەزنی كۆمەڵگاكانی خۆیان بن.\nزۆرن ئەوانەی ئەم خەڵاتەیان وەرگرتوە (ئون سان سوگی لە بۆرما، ئیسحاق ڕابین، شیمۆن پێرێس، شیرین عبادی، فریدریك دیكلێرێك، كوفی ئەنان، مارتن لوسەر كینگ، نیڵسۆن ماندێلا، ئەنوەر سادات، محەمەد بەرادعی، میخائیل گۆربا تچۆف، هینری كیسنجەر، یاسر عەرەفات..).\nئەم ناوانە و زۆری تریشن، كە هەندێكیان نەك ئاشتیخواز نەبوون، بەڵكوو بەرپرسن لە كوشتاری خەڵكی بێ دیفاع یان لە سیاسەتی ئاپارتاید و هەڵاوێردنی ڕەگەزی، بەڵام دیارە پێدانی ئەو خەڵاتە بۆ دوایین هەنگاوی ئەم كەسانە بوە بۆ ئاشتی و ڕێككەوتن لەگەڵ نەیارەكانیان، بەڵام خەڵكانی ئازادیخواز و تێكۆشەری زۆریشیان تێدایە كە قوربانی زۆریان دا لە پێناو گەل و نیشتمان و ئازادی و دیموكراسی و لە بابەتی (ئان سان سوگی و ماندێلا)، كە بێ گومان مام جەلال و سیستانی ئەگەر لەمانەیان زۆرتر و زیاتر نەكردبێت، كەمتر نەبوە، بەڵام قەدەری عێراقییەكان و لەناویشیاندا كوردەكان وایە كە هێشتا فۆكەسی جیهان و لیژنەی دادوەری خەڵاتی نۆبڵی سوڵح باش نەچوەتە سەر كورد و عێراقییەكان، وەكوو چۆن لە ڕابردووشدا لە بواری ئەدەب، غەدریان لە یەشار كەمالی نووسەری كورد كرد لە توركیا.\nدڵنیام خەڵاتی نۆبڵی ئاشتی زوو یان درەنگ دەدرێتە مام جەلال و سیستانی، بەڵام گرنگ ئەوەیە ئەو مافە سادە و ئەو ڕێزە گەورەیان لێ بگیرێت، هەست بكەن وەڵامی هەوڵ و خەبات و ئاشتی و قوربانییەكانیان وەرگرتوەتەوە.\nسەرەنجام دەركەوت، عێراق، كوردستان، هەرێم و نە (ی.ن.ك) بێ مام جەلال، پڕە لە كەموكوڕی، غیابی ئەو ڕۆڵی هەیە لە سەرهەڵدانی قەیران و كاریگەریی خراپیشی كردەسەر ڕەوشی سیاسیی عێراق و هەڵكشانی كێرڤی نائارامی، توندوتیژی، تیرۆر و نائەمنی و ململانێی تایەفی شیعە و سوننە.\nرۆڵی مام جەلال لە عێراقی نوێدا، لەو كاتەوە دەستی پێ كرد كە ئەمریكییەكان (2003) ویستیان عێراق بڕووخێنن، پرسیان ״مام جەلال بە بۆچوونی تۆ ئێران دەخاڵەت ناكات لە عێراقدا...؟، یان نابێتە لەمپەر لە بەردەم سیناریۆكانی ئێمە و كارەكانمان لێ تێك بدات...؟״\nمام جەلال لە وەڵامدا، سەفەرێكی تاران دەكات و ئەمریكی و ئێرانییەكان لەو دوودڵییە نەجات دەدات، ئێرانییەكان ڕازی دەكات كە ئەمریكا ببێتە دراوسێی تاران - كە بۆ ئەو كات پەیوەندیی واشنتۆن و تاران لە ئەوجی خراپیدا بوو، بەڵام دوا جار، مام، بەوە ئێرانییەكانی قەناعەت پێ كرد، كە ئایا لە ڕووخانی ڕژێمی ئەفغانستان ئێوە، قازانجتان نەكردوە؟ كە هێزە دۆستەكانی خۆتان، مەبەستی بورهانەدین ڕەبانی و قەلبەدیین حیكمەتیار بوو؟ ئێستا لە ئەفغانستان حاكمن و هەر ئەمریكاش پرۆسەكەی بەڕێوە برد.\nدوا جار مام پێیاندەڵێت: ״رووخانی سەدام و بەعس بۆ ئێوە، لە ئەفغانستان باشترە״، كە ئێرانییەكان دەڵێن چۆن؟\nدەڵێت: ״هەموو هێزە سیاسییە شیعەكان، دۆستی خۆتانن، بەشێك لە سوننەكان و توركمانەكان و ئێمەی كوردیش هەر دۆستی نزیكی خۆتانین״، بەو شێوەیە ئێرانییەكان ڕازی دەبن، نەك دژی پرۆسەی ڕووخانی عێراق و سەدام نەبن، بەڵكوو هاوكاری و هەماهەنگی بكەن و بۆچوونەكانی مام جەلالیشیان لە دواییدا بۆ دەركەوت كە سەد دەر سەد ڕاستن، هەر بۆیە ئێرانییەكان و ئەمریكییەكان هەمیشە پشتیوانی سەرۆك كۆمار بوون و پێیان وابوو كە ڕێگای نەجاتی عێراقییەكانە و ڕۆڵی ئەو ڕێگرە لە هەڵگیرساندنی شەڕی تائیفی نێوان شیعە و سوننە، كە ئەو كات دەوڵەتی توركیا، دژایەتیی خۆی لەگەڵ ڕووخانی سەدام و عێراق نیشانداو هاوكاری ئەمریكای نەكرد.\nمام یەكەم سەرۆك كۆمار بوو لە مێژووی عێراقدا، وەكوو سێ پێكهاتە نەیدەڕوانییە عێراقییەكان، بۆی گرنگ نەبوو مامەڵە و ڕێزگرتن لە سەر بناغەی كوردبوون، شیعەبوون، سوننەبوون بێت، بەڵكوو لە سەر بنەمای ڕێزگرتن لە فۆرمی هیومانیزم و ڕێزگرتن لە ئیرادەی تاكەكان و فەراهەمكردنی ئازادییەكان و دیموكراسی و ڕێزگرتن لە مافەكانیان، سەیری عێراقی دەكرد.\nواتا لای مام، مامەڵەكردن لە سەر بنەمای ناسنامە، تائیفە، ئیتنیك، ڕەگەز، ڕەش و سپی نەبوو، هەر ئەوەشە عێراقییەكان، مام جەلالیان لە ڕەنگ و ڕەفتاری تەنها كوردبووندا نەدیوە.\nئەوەش مانا و مەغزاكەی ئەوەیە سەرۆك، بە بێ ڕەفتار و مامەڵەی دیموكراسیانە و فەراهەمكردنی ئازادی ناتوانێت لای هەموو تاكەكانی ناو ئەو سیستمە بە یەك چاو سەیر بكرێت بە تایبەتیش لە عێراقدا كە لێوانلێوە لە شەڕ و كێشە و مێژوویی و ناكۆكییەكانی قوڵپدەدەن، بە تەنها فاكتەرێكی سادەی بەس بوو.\nهەر بۆیە تا سەردەمی وجودی مام لە بەغدا، بەر بەو ناكۆكی و تەقینەوانە گیرابوو كە ئێستا ڕوویان دا.\nبێ گومان ڕۆڵی مام جەلال لەگەڵ سیستانی تەواوكەری یەكتر بوون لە عێراقدا، ئەم وەكوو ڕابەر و كارێزمایەكی دیموكرات و ئازادیخواز، سیستانیش وەكوو مەرجەعیەت و پیاوێكی مەزهەبی و دینی كە هەمیشە دەستی بە ئاشتییەوە بوو كە نەكا لە ڕێگا دەربچێت و ببێتە ماڵوێرانی بۆ گەلانی عێراق.\nواتا مام و سیستانی لە عێراق، تەواوكەری یەكتربوون، هەر بۆیە ئێستا عێراقییەكان، كورد و وڵاتانی دراوسێش دەبێت بۆ ڕێزگرتن لەم خەبات و تێكۆشانەی ئەوان، كۆمەڵگەی نێودەوڵەتی قەناعەت پێ بكەن، كە تاڵەبانی و سیستانی شایەنی وەرگرتنی خەڵاتی نۆبڵن بۆ ئاشتی.\nچۆن ئەم مافە دراوە بە شیمکۆن پێرێز و عەرەفات، لە سەر پرۆسەی ئاشتی و سوڵحی ئیسرائیل و فەڵەستینییەكان.\nچۆن درا بە دیكلێرك و ماندێلا لە ئەفریقای باشوور لە سەر كۆتاییهاتن بە سیستمی ئاپارتاید و هەڵاوێردی ڕەش و سپی.\nبەڵام مەسەلەیەكی گرنگ هەیە كە لە عێراقدا هەرگیز جارێكی تر دووبارە نابێتەوە، ئەوانیش نە دیكتاتۆریەتی سەدام حسێن و ڕژێمە ڕەفتار فاشیەكەی، نە دیموكراسییەكەی تاڵەبانی و ڕۆڵە گرنگ و مێژوویی و ئاشتیخوازانەكەی، ممكنی نییە هیچیان لە عێراقدا جارێكی تر دووبارە ببنەوە.\nوەكوو زۆر جاری تر، لیژنەی دادوەری خەڵاتی نۆبڵ دوور لە چاوەڕوانی زۆربەی شارەزایان و پسپۆڕان، دابەشكردنی خەڵاتەكانی جۆرێك لە تەم و ناڕوونی پێوە دیارە.\nیان وەكوو زۆر جاری تری لیژنەكە بە لێكدانەوە و تێڕوانینی سیاسی و كاریگەریی سیاسەتی وڵاتانی زلهێز تۆمەتبار دەكرێت بۆ پێدانی خەڵاتەكە لە بابەتی ئەوەی ڕوویدا و خەڵاتەكەی دا بە دوو كەسی پاكستانی و هیندستانی.\nمەلالا یوسفزای، ڕكابەری چەندین ناوی دەكرد بۆ وەرگرتنی خەڵاتەكە، لەوانە (ئیدوارد سنودن، تشیلی مانینگ، پاپای ڤاتیكان، فلادیمێر پۆتین سەرۆكی ڕووسیا) و سەرئەنجام خەڵاتەكە بە نسیبی مەلالای پاكستانی بوو.\nمەلالا، ئەگەر چی چالاكوانێكی چالاكی بواری مافەكانی فێركردنە بە تایبەت بۆ ژنان، لە ساڵی (2012) لە لایەن بزووتنەوەی تاڵیبانەوە برینداركراو دواتر ڕەوانەی بەریتانیا كرا بۆ چارەسەر و دواتریش میدیاكانی خۆرئاوا زیاد لەپێویست مەلالایان گەورە كرد و وەكوو سیمبوڵێكی بێ وێنە بۆ دژایەتیی تاڵیبان بەرجەستەیان كرد، لە سەر ئاستی نەتەوە یەكگرتوەكان و سەرۆكی ئەمریكا و گەورە بەرپرسانی ئەورووپی پێشوازی لێ كراو بە ملیۆنان نووسخە كتێبی جۆراوجۆر بە زمانە زیندوەكانی جیهان لە سەر ژیانی چاپكرا.\nلە كاتێكدا مەلالا هێشتا زۆر گەنجەو تەمەنی (17) ساڵە، پێشتریش هیچ ئەفراندن و پەرجویەكی سەیر و سەمەرەی نەخوڵقاندبوو، بەڵام هەمیشە خۆرئاوا ئەم جۆرە سیاسەتانە بەكاردەهێنێت، كە بێ گومان بە مەبەستی سیاسی و لێكدانەوەی باكگراوندی سیاسی.\nلە پاڵ مەلالاشدا بە هاوبەشی خەڵاتەكە درا بە كایلاش ساكوارانی چالاكوانی مافی منداڵان، گوایە ناوبراو پارێزگاری لە تەقالید و سوننەتەكانی غاندی كردوە و بەكاریهێناوە.\nهەر كەس دیقەتی هەر دوو ناوەكە بدات، تابلۆیەكی پەردەپۆشكراوی سیاسی هەست پێ دەكات بۆ پێدانی خەڵاتەكە، بە واتایەكی تر پێدانی خەڵاتەكە مانا و مەغزا سیاسییەكەی ئەوەیە كە دراوەتە دوو كەسی هیندستانی و پاكستانی، كە ئەم دوو وڵاتە زیاتر لە (40) ساڵە لە شەڕ و ململانێی تونددان و تەنانەت چەندین جار شەڕ لە سنورەكانیان ڕووی داوە و بە هەزاران كەس بوونەتە قوربانی، هەمیشە ئەمریكا و خۆرئاوا مەترسی هەڵگیرساندنی جەنگێكی ئەتۆمی لە نێوانیاندا دەكەن، بە هۆی ئەوەی هەر دووكیان خاوەنی چەكی ناوەكین، بۆیە هەمیشە ئەو وڵاتانە دەیانەوێت دەستیان بەو دوو وڵاتەوە بێت و ئاگاداریان بن تا نیمچە كیشوەری هیندستان نەبێتە مەیدانی جەنگێكی گەورە.\nبە تایبەتی كە هەر دووكیان بە دۆستی ئەمریكا و خۆرئاوا دەناسرێن و لە ناوچەكەشدا سێ مەترسی گەورە هەن كە ڕۆڵی ئەوان دەتوانێت مەترسییەكان ئیحتوا بكات، ئەوانیش ئەفغانستان، ئێران، بزووتنەوەی تاڵیبان و قاعیدەیە.\nواتا دەكرێت بڵێین، بەم تێڕوانینانە خەڵاتەكە ڕەهەندێكی سیاسی هەیە، وەكوو چەندین خەڵاتی پێشووتر كە سەد دەر سەد ڕەهەندی سیاسی هەبوە، وەكوو پێدانی خەڵاتی نۆبڵ بۆ نێڵسۆن ماندێلاو فریدریك دیكلێرك لە 1993 لە باشووری ئەفریقا لە نێوان دوو كەسایەتی شۆڕشگێڕ و دیكتاتۆر.\nدلالیلاما لە تبت (1989)، میخائیل گۆرباچۆڤ لە سۆڤیەت (1990)، ئون سان سوكی لە بۆرما (1991) بە تایبەتتریش پێدانی خەڵاتی نۆبڵ، یاسر عەرەفات، ئیسحاق ڕابین، شیمۆن پێرێز لە فەڵەستین و ئیسرائیل (1994)، تەوا و خەڵاتێكی سیاسی بوو.\nشیرین عبادی (2003) لە گەرمەی ململانێی نێوان تاران و خۆرئاوا، باراك ئۆبامای سەرۆكی ئەمریكا (2009)، لیو شیار بوو لە چین (2010)، دواترینیشیان كایلاش ساتیارانی هیندستانی و مەلالا یوسفزای پاكستانی بۆ ساڵی (2014).\nبە تێڕوانین لەو ناوانەی سەرەوە، دەكرێت وا خوێندنەوە بە پێدانی ئەو خەڵاتە بكرێت كە زۆر جار ڕەهەندێكی سیاسی ڕۆڵی تێدا دەگێڕێت.\nئەگەر نا ئایا لەیلا زانا شاییستەتر بوو بۆ خەڵاتی نۆبڵ یان مەلالا یوسفزای؟ لە كاتێكدا لەیلا زانا بەقەدەر هەموو تەمەنی مەلالا لە زینداندا بوە و ئەشكەنجەی كێشاوە بە دەست دەسەڵاتدارانی ئەنكەرە و چالاكوانێكی سیاسی و بەهێزی بواری سیاسی، كوردایەتی و ژنان بوە و هەڵسوڕاوێكی گەورەی ناوچەكەش بوە.\nمەبەستی سەرەكی نووسینەكەم، ئەوەیە كە پێشتریش وتبوم ئایا عەبدولڵا ئۆجالان ڕێبەری زیندانیكراوی پارتی كرێكاری كوردستان(PKK) شاییستەی ئەم خەڵاتە نییە؟ لە زۆربەی ئەو ناوانەی لە سەرەوە هاتوون، بە تایبەتی لە مەلالا شاییستەتر نییە؟ لە كاتێكدا ئۆجالان هەموو ژیان و تەمەنی بۆ بەدیهێنانی مافەكانی گەلی كوردی چەوساوە و ژێردەستەتەرخان كردوە.\nهەموو ژیانی بەدیهێنانی دونیایەكی باشتر و خۆشگوزەرانیتر بوە بۆ ژنان، كوڕان، كچانی كوردستان و بەناچاری دەستی دایە خەباتێكی چەكداری سەپێنراو لە بەرامبەر ئەو مانیفێستە چەپەڵەی ئاتا تورك كە دەیوت كوردەكان توركی شاخەوین نەك مرۆڤ.\nئۆجالان شاییستەی خەڵاتی نۆبڵە یان مەلالا كە (21) ساڵە لە زیندانێكی تاكەكەسیدایە، بە بەرچاوی لیژنەی دادوەر خەڵاتی نۆبڵ و ئەمریكا و ئەورووپا لە سەر چیش..؟\nتەنها شۆڕش و خەبات و بەرگری لە گەلەكەی هەڵبژاردبوو، ئامادە نەبوو تەسلیمی سیاسەتە نەگریس و چەپەڵەكانی ئەمریكا و ئەورووپا بێت، بۆیە بە گەلەكۆمەكێی نێودەوڵەتی (ئەمریكی، ڕووسی، ئیسرائیلی، ئەڵمانیی، توركی، یۆنانی، سووری و كینیایی) وەكوو دیاری (1999) گرتیان و تەسلیمی بوڵند ئەجەویدی سەرۆك وەزیرانی توركیایان كردەوە.\nئێستاش ئامادە نین خۆی لە زیندان ئازاد بكەن و ڕێكخراوەكەی لە لیستی تیرۆر دەركەن، كە لە شەڕەكانی ئەم چەند ساڵەى دوایی لە كۆبانێ دەركەوت، ئۆجالان و بزووتنەوەكەی توانای خوڵقاندنی چ موعجیزەیەكیان هەیە بەرامبەر گەورەترین گروپی تیرۆریستی داعش كە زۆربەی وڵاتانی ناوچەكەی هێناوەتە لەرزین و شڵەژان، بەڵام تەنها خوێندكارانی ئاپۆچی بوون كە شكستیان بەم گروپە هێناو بەناچاری ئەمریكاش بڕیاری پشتیوانیانی داوە.\nئۆجالان سیمبولی ئازادیخوازی ڕێگای مرۆڤایەتییە یان مەلالا؟\nئۆجالان شاییستەی خەڵاتی نۆبڵە یان مەلالا؟


19/06/2021 471 جار خوێندراوه‌ته‌وه\nد. بەرهەم ساڵح، سەرۆك كۆماری عێراق، بەبۆنەی سەرکەوتنی ئیبراهیم ڕەئیسی لەهەڵبژاردنەکانی سەرۆکایەتی ئێراندا په‌یامێكى پیرۆزبایی ئاراسته‌كردو ڕایگه‌یاند، "ئومێدەوارم سەركەوتوبن لەو ئەركەی دەكەوێتە سەرشانتان لەخزمەتكردنی گەلی ئێرانی دۆست‌و هەمیشەش لەپێشكەوتن‌و ئارامی‌و گەشەسەندندابن".\nله‌و بروسكه‌یه‌دا سه‌رۆك كۆمارى عێراق نوسیویه‌تى:"ئێمە لەعێراق چاومان لەوەیە پەیوەندییەكی باش‌و تۆكمەمان لەگەڵ گەل‌و وڵاتی ئێراندا هەبێت كە چەندەها ڕایەڵەی شارستانی‌و ڕۆشنبیریى‌و كۆمەڵایەتی ڕەسەنی مێژوویی بەیەكەوەمان دەبەستێتەوە".\nد.به‌رهه‌م وتویه‌تى:"كۆماری ئیسلامی ئێران ڕۆڵێكی باڵای هەبووە لەیارمەتیدانی عێراق لەبەرەنگاربوونەوەی تیرۆرو تیرۆریستان‌و ئەو لێكەوتانەی هەڕەشە لەئاسایشی ناوچەكەمان دەكەن، ھەروەھا ململانێ‌و تەنگژانەش كە لەئارادان، لەدوا دیداریشماندا لەبەغدا پەرۆشی‌و گرنگیپێدانی بەڕێزتانم هەستپێكرد لەپاراستن‌و پتەوكردنی ئەو ئەو پەیوەندییانەی لەنێوان هەردوو گەل‌و وڵاتی عێراق‌و ئێراندا هەن".\nدەقى بروسکەى پیرۆزباییەکەى سەرۆک کۆمارى عێراق بۆ سەرۆکى نوێى ئێران\nسیمای پڕشنگداری نووسینەوەی مێژووی هەر گەل و نەتەوەیەكیش بەو هەوڵە و كۆششە ماندوونەناسانە دەپێورێت كە لە پێناو چاكەی گشتی و مرۆڤدۆستیدا خراونەتەگەڕ، ئەمەش بەرجەستەی ئەو ئایەتە پیرۆزە دەكات كە دەفەرمێت: " كُنتُمْ خَيْرَ أُمَّةٍ أُخْرِجَتْ لِلنَّاسِ تَأْمُرُونَ بِالْمَعْرُوفِ وَتَنْهَوْنَ عَنِ الْمُنكَرِ وَتُؤْمِنُونَ بِاللَّهِ"..


سۆران عومەر هۆكاری رادەستنەكردنی دۆسیەی نەوت لەلایەن نێچیرڤان بارزانی بە مەسرور بارزانی ئاشكرادەكات\nناوەرۆكی كۆبونەوەی نێچیرڤان بارزانی و جێمس جێفری\nژاپۆن ئایفۆنی خۆڕایی بەسەر توشبوانی کۆرۆنا لە سەرکەشتی دایمۆند پرنسێس دابەشدەکات\nداعش سێ گەنجی بە پارە ئازادكرد كەدوانیان كوردن\nكۆسرەت رەسوڵ گەڕایەوە و خەندان ناوەرۆكی كۆبونەوەی سبەی ئەنجومەنی سەركردایەتی بڵاودەكاتەوە\nبەڤیدیۆ..وردەكاری رزگاربونی سێ رفێندراوەكەی گەرمیان و دەستگیركردنی باندێك\nبەڕێوەبەری گشتی نەخۆشخانەی وهان بەهۆی ڤایرۆسی كۆرۆناوە خرایە ژێر چاودێری تەندروستی چڕەوە\nبەڤیدیۆ..ئیمارات یەکەم رۆبۆتی ئاگرکوژێنەوەی خستەکار\n- 9/21/2019 8:01:00 PM 3746 جار خوێندراوەتەوە\nسێشەممەی داهاتو، 24 ی ئەیلولی 2019، بەئامادەبونی 74 سەرۆکی وڵاتانی جیهان و 193 وەزیری وڵاتانی ئەندامی نەتەوە یەکگرتوەکان، کۆبونەوەی کۆمکاری گشتی نەتەوە یەکگرتوەکان لە شاری نیویۆرکی ئەمریکا بەڕێوەدەچێت.\nچاوەڕوان دەکرێت هەر یەکە لە دکتۆر بەرهەم ساڵح سەرۆککۆماری عێراق و رەجەب تەیب ئەردۆغان سەرۆککۆماری تورکیا، ڕۆڵی بەرچاویان لەو کۆبونەوەیەدا هەبێت\nسەرەڕای تاوتوێکردنی پرسی وڵاتانی هیند و پاکستان و سزا سەپێنراوەکانی ئەمریکا بۆ سەر کوبا و فەنزەوێلا و کێشەی ئەتۆمی کۆریای باکور و دەرچونی بەریتانیا لەئەوروپا و کێشەی عەرەب ئیسرائیل و قەیرانی تیرۆر… گرژییەکانی ئێران و ئەمریکا و سعودیە و کێشەکانی ناوچەی ئارام و چەند پرسێکی تایبەت بە عێراق بەشێکی تری تەوەری کۆبونەوەکە دەبن، چاوەڕوان دەکرێت هەر یەکە لە دکتۆر بەرهەم ساڵح سەرۆککۆماری عێراق و رەجەب تەیب ئەردۆغان سەرۆککۆماری تورکیا، ڕۆڵی بەرچاویان لەو کۆبونەوەیەدا هەبێت.\nمۆنیتەر لەوتارێکیدا لەبارەی کۆبونەوەی لوتکەی سەرکردەکانی وڵاتان، کە لەمیانی کۆبونەوەی فەرمی نەتەوە یەکگرتوەکاندا لەئەمریکا بەڕێوە دەچێت، ئاماژەی بۆ ئەوە کردوە، پێویستە تیشک بخرێتە سەر ڕۆڵی دو سەرۆکی ناوچەکە و جیهان، بەرهەم ساڵح و رەجەب تەیب ئەردۆغان.\nبەرهەم ساڵح دیدی سیاسی عێراق و ناوچەکە دەخاتەڕو\nمۆنیتەر باسی لەوەش کردوە، ترەمپ و ئەردۆگان پێش وادەی کۆتایی بۆ ڕاگەیاندنی ناوچەی ئارام لەسوریا، دیدار ئەنجامدەدەن، هەروەها بەرهەم ساڵح-یش دیدی سیاسی عێراق و ناوچەکە دەخاتەڕو.\nمۆنیتەر ئەوەشی ڕونکردۆتەوە، بێ ئەوەی لەبایەخی پرسەکانی تری کۆبونەوەکەی نەتەوە یەکگرتوەکان کەمبکرێتەوە، رۆڵی ئەو دو سەرۆکە لەچاوەڕوانیدا دەبێت بەهۆی ئەوەی هەردوکیان لەدو وڵاتەوە دەچنە نیویۆرک کۆمەڵێک بەرژەوەندی و ئامانج و ئاڵێنکاری وڵاتەکانیان و ڕۆڵیشیان لەسەر ئاستی ناوچەکە باس دەکەن.\nبەرهەم ساڵح، وەرچەرخان بەرەو سیستمێکی نوێی هەرێمی\nلەکۆبونەوەکەی لوتکەی نەتەوە یەکگرتوەکاندا، بەرهەم ساڵح، سەرۆککۆماری عێراق ڕۆڵی تەنها لەسەر ئاستی وڵاتەکەی نابێت، بەوپێیەی عێراق لەهێڵی پێشەوەی ڕودان و بەرزبونەوەی هەر گرژی و ئاڵۆزییە کە گەر لەنێوان سەربازانی ئەمەریکاو سعودیەو ئێراندا لەدوای روداوی هێرشکردنە سەر کۆمپانیای نەوتی ئارامکۆی سعودییە بکەوێتەوە.\n#سەرۆککۆمارى عێراق #د.به‌رهه‌م ساڵح\nخه‌ندان زانیاری نوێ له‌باره‌ی دابه‌شكردنی موچه‌ی فه‌رمانبه‌ران بڵاوده‌كاته‌وه\nتەرمی ژنە كوردێكی هەڵگری بڕوانامەی ماستەر لە توركیا دۆزرایەوە


Aya Azanit ..3\nزمان به یه‌کێک له ئامێره هه‌ره گرنگه‌کانی په‌یوه‌ندی نێوان مرۆڤــــــــــــــه‌کان داده‌نرێت. ته‌نانه‌ت ئاژه‌ڵه‌کانیش زمانی تایبه‌تی خۆیان هه‌یه که ئێمه‌ی مرۆڤ تا ئێستا نه‌مان توانیوه به ئاسانی لێیان تێ بگه‌ین.  هه‌ندێک له زمانه‌کان ئێستا نه‌ماون و کاریان پێ ناکرێت . گه‌لێکیشیان زیندوون و بوونه ته هۆی له یه‌کتر نزیکبوونه‌وه و له یه‌کتر تێگه‌یشــــــــــــتنی گه‌لانی دونیا . زۆر جار ده‌گوترێت که منداڵ بێ زمانه و ناتوانێت مه‌به‌ســـــــت و داخوازیه‌کانی خۆی بگه‌یه‌نێته که‌س و شوێنی مه‌به‌ست .\nبه‌ڵام له‌م دواییانه‌دا له ووڵاته یه‌کگرتووه‌کانی ئه مریکا لێکۆڵینه‌وه زانســــــــــــتی یه‌کان ده‌ریان خســـــــــت که منداڵی ســـــــــــــاوا (کۆرپه‌له) له ماوه‌ی (3) مانگی یه‌که‌می ته‌مه‌نی دا زمانی تایبه‌تی خۆی هه‌یه . ئه‌وه‌ی جێ ی ســه‌رنجه ئه‌وه‌یه که ئه‌م زمانه ته‌نیا له شــــــــه‌ش ووشه پێک هاتووه و تایبه‌تی هیچ نه‌ته‌وه‌یه‌کی دیاریکراو نی یه و هه‌ر منداڵێک ســه‌ر به هه‌ر نه‌ته‌وه و ره‌گه‌زێک بێت هه‌مان زمان به‌کار ده‌هێنێت.\nکۆرپه‌له ئه‌م زمانه به‌کار ده‌هێنێت بۆ ده‌بڕینی برســـــیه‌تیی و خه‌و و ناڕه‌حه‌تیی جه‌سته‌یی و هتد.\nســـــه‌ره‌تا ئه‌م لێکۆڵینه‌وه‌یه له ســــــــــــه‌ر دایک و منداڵه‌کانیان تاقی کرایه‌وه و ســـــــــــه‌رکه‌وتنی باشی به‌ده‌ســـت هێنا . هه‌رچه‌نده ئه‌م زمانه ته‌نیا له شه‌ش ووشه پێکهاتووه به‌ڵام کاتێکی زۆر ده‌خایه‌نێت تا دایکه‌که فێری زمــــانی کۆرپه که ی ده‌بێت. ووشـــــــه‌کان له شێوه‌ی ده‌ربڕیندا زۆر له یه‌کتر ده‌چن هه‌ر بۆیه سه‌رنجێکی تایبه‌تی ده‌وێت تا له مه‌به‌ستی کۆرپه‌له‌که تێ بگه‌ی .\nبه‌ڵام به‌دڵنیایی یه‌وه ئه‌گه‌ر دایک به‌رده‌وام بێت له سه‌ری ئه‌وا سه‌رکه‌وتنێکی باش به‌ده‌ســــت ده‌هێنێت و ده‌بێته یاریده‌ده‌رێکی باش هه‌م بۆ کۆرپه‌له هه‌م بۆ دایکه‌که.\n1. neeh : نێهـ: ئه‌م ووشـــــــــــــــه‌یه کورته و به مانای ئه‌وه دێت که کۆرپه‌له برسییه‌تی.\n2. neeeeeh نێێێێێهـ: ئه‌م ووشــــــه‌یه تا راده‌یه‌ک درێژه و مانای ئه‌وه‌یه که کۆرپه‌له زۆری برسییه.\n3. owh : ئۆوهـ: ئه‌م ووشــــــه‌یه نه زۆر کورته نه زۆر درێژ، وه مانای ئه‌وه‌یه که کۆرپه‌له خه‌وی دێت .\n5. :eierئێیه‌ر: ئه‌م ووشه‌یه درێژه و مانای ئه‌وه‌یه که کۆرپه‌له شـــــــــــــوێنێکی جه‌سته‌ی ئازاری هه‌یه .\n6. eh: ئێهـ: ئه‌مه‌ش به شــــێوه‌یـــه‌کی کـــــورت کۆرپه‌له ده‌ریده‌بڕێت و مانای ئه‌وه‌یه که کۆرپه‌له ده‌یه‌وێت قرپ بداته‌وه.\nجێی ئاماژه‌یه که کۆرپه‌له هه‌ر شه‌ش ووشـــــه‌که له شێوه‌ی گریان ده‌رده‌بڕێت، هه‌ر له‌به‌ر ئه‌وه‌شه که فێربوون و جوداکرنه‌وه‌یان کات و له‌ســـه‌ره‌خۆیی ده‌وێت تا دایکان فێری ده‌بن و کاری پێ ده‌که‌ن .\nنهێنی سێوه‌كه‌ی كۆمپانیای Apple\nزۆربه‌مان ئه‌گه‌ر نه‌ڵێین هه‌موومان ، ڕه نگه نهـێـــنی ئه‌و (سێو) ـه نه‌زانین كه كۆمپانیای (Apple) كردوویه‌تی به لۆگۆ بۆ خۆی، بێگومان به‌بیستنی ئه‌و نهێنییه‌ش هه‌موومان سه‌رسام ده‌بین.\nچیرۆكی ئه‌و سێوه‌ش به‌م شێوه‌یه‌یه:\nدوای ئه‌وه‌ی سێوه‌كه‌ی له دایكی وه‌رگرت ئه‌و ســــــــێوه خواردنی به‌یانی ئه‌و منداڵه هه‌ژاره بوو ، دواتر منداڵه‌كه بۆئه‌وه‌ی برســــــــــــــــــــێتییه‌كه‌ی نه‌مێنێت قه‌پێكی له سێوه‌كه گرت ، پاشــــان به كاغه‌زی رۆژنامه پێچایه‌وه‌و خستیه ناو جانتایه‌كه‌یه‌وه.\nبۆ رۆژی دواتر كاتێك به‌یانییه‌كه‌ی له خه‌و هه‌ڵده‌ستێت و ده‌یه‌وێت بچێت بۆ قوتابخانه ، سێوه‌كه له جانتا دڕاوه‌كه‌ی ده‌كه‌وێته خواره‌وه‌و منداڵه‌كانی هاوڕێی هه‌ڵیده‌گرنه‌وه و گاڵته‌ی پێ ده‌كه‌ن.\nئه‌و منداڵه نه‌یده‌زانی رۆژگار چی بۆ هه‌ڵگرتووه، هه‌وه‌ها هه‌رگیز نه‌یده‌زانی كه ئه‌و سێوه ده‌بێته لۆگۆی كۆمپانیاكه‌ی له داهاتوودا كه كۆمپانیای (Apple) ـه .\nئه‌و منداڵه (ستیف جۆبز) ی دامه‌زرێنه‌رو به‌ڕێوه‌به‌ری كۆمپانیای (Apple) بوو، كه ئێستا نرخی كۆمپانیاكه‌ی 323 ملیار دۆرلار ه .


کوردیپێدیا - عیراق.. 30 هەزار قوربانی لەسەرەتای ئەمساڵەوە\n📊 عیراق.. 30 هەزار قوربانی لەسەرەتای ئەمساڵەوە | پۆل: ئامار و راپرسی | زمانی بابەت: 🏳 کوردیی ناوەڕاست\nعیراق.. 30 هەزار قوربانی لەسەرەتای ئەمساڵەوە\nنەتەوە یەکگرتووەکان رایگەیاند، لەسەرەتای ئەمساڵەوە لە عیراق 10 هەزار کەس کوژراون و 20 هەزاری تریش برینداربون.\nزەید بن رەعد حسێن کۆمیسیاری باڵای مافەکانی مرۆڤ لەنەتەوە یەکگرتووەکان لەمیانەی دانیشتنێکی ئاسایشی نێودەوڵەتیدا سەبارەت بە عیراق، رایگەیاند، رێکخراوی داعش تاوانگەلێکی ئەنجامداوە رەتکردنەوەی مەحاڵە.\nپێداگریشی لەسەر ئەوە کردەوە کە ئه و تاوانانەی لەعیراقدا ئەنجامدراون، بە قەبارەی پرۆسەی کۆمەڵکوژین، هاوکات ئامادەیی کۆمسیۆنەکەشی نیشاندا لیژنەیەک بنێرێتە عیراق بۆ ئەوەی لێکۆڵینەوە لەتاوانەکانی رێکخراوی داعش، بکات.\nحسێن وتیشی، تاوانەکانی داعش کوشتن و ئەتککردن و لاقەکردن و فرۆشتنی ژن و کچی منداڵ لەخۆدەگرێت، هەروەک بەمەبەست مافی کەمینەکانی پێشێل کردووە چونکە ئه و گروپە تیرۆریستییە دان بە هیچ مافێکی بنچینیەیی مرۆڤدا نانێت.\nئاماژەی بەوەش دا کە کچانی خوار تەمەن 12 ساڵ لەلایەن ئه و گروپەوە فرۆشراون و منداڵان ناچارکراون دیمەنی لەسێدارەدان ببینن و بۆ جەنگ نێردراون.\nلەلایەن خۆیەوە نیکۆڵای ملادینۆف نوێنەری تایبەتیی سکرتێری گشتیی نەتەوە یەکگرتووەکان رایگەیاند، رەوشی ئەم وڵاتە بەره و خراپتر هەنگاودەنێت، پێویستە ستراتیژی لەناوبردنی رێکخراوی دەوڵەتی ئیسلامی گۆڕانی بەسەردا بکرێت.\nهاوکات ملادینۆف پێشوازیکرد لەپەیوەندیکردنی هۆزە عیراقییەکان بە جەنگی دژە رێکخراوی دەوڵەتی ئیسلامییەوە.\nلەعەرەبییەوە: والی عەلی\n 📡 ماڵپەڕ | 🏳 کوردیی ناوەڕاست | ماڵپەڕی خەندان - 19-11-2014\n 📡 ماڵپەڕ | 🇸🇦 عربي | faceiraq.com\n➕ ئەم بابەتە لەلایەن: (هاوڕێ باخەوان)ەوە لە: Nov 19 2014 10:38AM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Mar 5 2017 9:34PM باشترکراوە


پارێزگاریکەرەکە (زنجیرەی تەلەڤیزیۆنی) - ویکیپیدیا، ئینسایکڵۆپیدیای ئازاد\nپارێزگاریکەرەکە (زنجیرەی تەلەڤیزیۆنی)\nپارێزگاریکەرەکە (بە تورکی: Hakan: Muhafız) زنجیرەیەکی تورکی درامی خەیاڵییە کە چەتای ئولسۆی ڕۆڵی تیا دەبینێت. زنجیرەکە لەلایەن بینوور کرایڤلی درووستکراوە وە لەلایەن چان ئێڤرینۆل، ئومات ئارال و\nھەروەھا ناسراوە بە\nKarakalem ve Bir Delikanlının Tuhaf Hikayesi by Nilüfer İpek Gökdel\nبابەتی مۆسیقای ئاوازدانەر\nئێمین یاسین ڤورال\n18 (پێرستی ئەڵقەکان)\nداڕێژە:بەروار – present\nگرێدان بۆ دەرەوە\nگۆنێنچ ئویانیک دەرھێنراوە. یەکەم وەرزی پارێزگەریکەرەکە لە ١٠ ئەڵقە پێکھاتووە وە لە ڕێکەوتی ١٤ی کانوونی یەکەمی ٢٠١٨ لە نێتفلیکس بەردەست بوو. وەرزی دووەمی زنجیرەکە لە ٨ ئەڵقە پێکھاتووە وە بە شێوەیەکی ڵایڤ لە ٢٦ی نیسانی ٢٠١٩ بەردەست بوو. لە ١٠ی حوزەیرانی ٢٠١٩، وەرزی سێیەم و چوارەمی زنجیرەکە بڵاوکرانەوە.\nلە ئازاری ٢٠١٨، نێتفلیکس ڕایانگەیاند کە وەرزی یەکەمی زنجیرەکە لە کاتی بەرھەمھێنانە، کە پێکھاتووە لە ١٠ ئەڵقە. وێنەگرتنی سەرەکیی زنجیرەکە لە ٧ی ئازاری ھەمان ساڵ دەستیپێکرد لە ئەستەمبوڵ. وەرزی دووەمی زنجیرەکە لە ٢٤ی نیسانی ٢٠١٩ بڵاوکرایەوە.\n1 ١٠ ١٤ی کانوونی یەکەمی ٢٠١٨ (2018-12-14)\n2 ٨ ٢٦ی نیسانی ٢٠١٩ (2019-04-26)\n^ Keller، Joel (December 14, 2018). "Stream It Or Skip It: 'The Protector' On Netflix, A Turkish Drama Where A Guy With Dreams Becomes An Indestructible Hero". Decider. لە ڕەسەنەوە ئەرشیڤ کراوە لە ٤ی ئایاری ٢٠١٩. لە ڕێکەوتی December 26, 2018 ھێنراوە. پارامەترەکە |dead-url= پشتگوێ خرا (یارمەتی); بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ Bhaskaran، Gautaman (December 22, 2018). "Review: Turkish Netflix drama 'The Protector' a let-down". Arab News. لە ڕەسەنەوە ئەرشیڤ کراوە لە ١ی ئابی ٢٠١٩. لە ڕێکەوتی December 26, 2018 ھێنراوە. پارامەترەکە |dead-url= پشتگوێ خرا (یارمەتی); بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ "Netflix renews contract for Turkish series 'Protector'". Hürriyet Daily News (بە زمانی ئینگلیزی). لە ڕێکەوتی 2018-12-27 ھێنراوە. بەدواداچوون بۆ ڕێکەوت بکە لە: |access-date= (یارمەتی)\n^ The Protector on Netflix release date, cast, trailer, plot: When is The Protector out?, express.co.uk\n^ Beyazperde. "'Hakan: Muhafız'a 3. ve 4. Sezon Onayı!". Beyazperde. لە ڕەسەنەوە ئەرشیڤ کراوە لە ٨ی ئەیلوولی ٢٠١٩. لە ڕێکەوتی 2019-06-10 ھێنراوە. پارامەترەکە |dead-url= پشتگوێ خرا (یارمەتی); بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ Netflix Delays Release of First Turkish Series, Re-shoots Scenes - Globe Post Turkey Archived ٩ی ئابی ٢٠١٩, لە وەیبەک مەشین., theglobepost.com\n^ Netflix Announces Cast and Start of Production For Its First Turkish Original Series Archived ٩ی حوزەیرانی ٢٠١٩, لە وەیبەک مەشین., netflix.com\n^ "The Protector Renewed For Season 2 By Netflix!". TV Shows Cancelled (بە زمانی ئینگلیزی). 2018-12-26. لە ڕەسەنەوە ئەرشیڤ کراوە لە ٩ی حوزەیرانی ٢٠١٩. لە ڕێکەوتی 2018-12-27 ھێنراوە. پارامەترەکە |dead-url= پشتگوێ خرا (یارمەتی); بەدواداچوون بۆ ڕێکەوت بکە لە: |access-date=, |archive-date= (یارمەتی)\nوەرگیراو لە «https://ckb.wikipedia.org/w/index.php?title=پارێزگاریکەرەکە_(زنجیرەی_تەلەڤیزیۆنی)&oldid=668916»\nبەرنامە ڕاستەقینەکانی نێتفلیکس\nبەرنامەی تەلەڤیزیۆن لە ڕۆمانەکانەوە وەرگیراوە\nئەو پەڕانەی ژێدەری ئینگلیزییان ھەیە (en)\nدەروازەی تورکیا/وتارە پەیوەندیدارەکان\nئەم پەڕەیە دواجار لە ١١:١٧ی ١٩ی ئازاری ٢٠٢٠ نوێ کراوەتەوە.


خۆپیشاندان لە وڵاتانى ڕۆژهەڵاتى ناوەڕاست …. جوتیار کەمانگەر : چاوی گەل\nخۆپیشاندان لە وڵاتانى ڕۆژهەڵاتى ناوەڕاست …. جوتیار کەمانگەر\nوڵاتانى ڕۆژهەڵاتى ناوەڕاست یاخود دەسەڵاتدارانى ڕۆژهەڵاتى ناوەڕاست بە هیچ شێوەیەک بەرژەوەندى گەلەکەیان لە بەرچاو ناگرن چونکە سیستمى دیکتاتۆرى پەیڕەو دەکەن ئەم جۆرە سیستمە لە ڕێگەى هێزى سەربازى و پۆلیسەوە دەسەڵاتى خۆیان دەچەسپێنن . ئەم جۆرە دەسەڵاتانە تەمەنیان کورتە بەهۆى ئەوەى گەل و هاوڵاتیانى بەلاوە ناوە و سامانى وڵات بۆ بەرژەوەندى خۆیان بەکار دەهێنن و بەتاڵانى دەبەن . وە ئەگەر وڵات بە ڕێژەیەکى کەم پیشکەوتن بە خۆیەوە ببینێت ئەو پێشکەوتنە کەمەش تێک دەدەن بەهۆى سیستمى دیکتاتۆرى لە دەسەڵات و سەرکوتکردنى گەل .\nهەمیشە گەل پشکى شێرى هەیە لە قوربانى دان بۆ نیشتیمانێکى جوان و دادپەروەرانە ، بەڵام ئەم قوربانیدانە دەبێتە هۆى دروستکردنى برسێتى و گرانى و بیکارى و نەبوونى ئازادى و دادپەروەرى و بیروبۆچونى جیاوازى سیاسى و سەرکوتکردن یاخود چەوسانەوەى گەلێک لە لایەن گەلێکى کەوە .\nئەم جۆرە دەسەلاتداریە ئەنجامى خراپى لێ دەکەوێتەوە ئەوەشى کە بە ڕێژەیەکى کەم پێشکەوتنى بەخۆیەوە بینیوە سەر لە نوێ دەگەڕێتەوە بۆ خاڵى (هیچ ) وەک چۆن لە سوریا و عیراق کاولکارى ڕوویدا .\nدەسەڵاتداران لە حکومدارێتى دا بەرژەوەندى خۆیان پێش بەرژەوەندى گەل و خەڵک دەخەن ئەمەش دەبێتە هۆى ناڕەزایى گەل و خەڵک لە خراپ بەکارهێنانى سامانى گشتى وە خراپ بەڕێوەبردنى ئابوورى و سیاسى و کۆمەڵایەتى و دادپەروەرى .\nگەل کە تینى برسێتى و گرانى و بێکارى و نەبوونى ئازادى و دادپەروەرى و بەتاڵان بردنى سامانى گشتى و سەرکوتکردنى بۆ هات هەوڵى ڕاپەڕین و خۆپیشاندان دەدات دژى ستەم و زوڵم . لەوکاتەدا ئەم دیکتاتۆرو خوسەپێنانە هەوڵ دەدەن ئەم جۆرە ڕاپەڕین و خۆپیشاندانانە بە ڕێگایەکى کە بەرن و دەڵێن دەستى دەرەکى و تێکدەر لە پشت خۆپیشاندەرانە و دەیانەوێت دامەزراوەکانمان لە دەست بدەین .\nلیبیا کاتێک گەلەکەى ڕاپەڕی دەسەڵاتداران دەیانگوت ڕۆژئاواییەکان و ئەمریکا چاویان بڕیوەتە نەوەتى لیبیا و ئەیانەوێت لیبیا داگیرکەن وە مافیان بەخۆیان دەدا کە بەرهەڵستى بکەن دژى خۆپیشاندەران .\nلە کوردستانى باشووریش کە گەل خۆپیشاندانى دەکرد دەسەڵاتداران دەیانگوت دەستی ئێرانە لەگەڵ عێراق بۆ تێکدانى دامەزراوەکانى حکومەتى هەرێمى کوردستان .\nلە سوریاش بە هەمان شێوە گەل کە خۆپیشاندانى کرد دژى ڕژێمى ئەسەد دەیانگوت لە لایەن سعودیە و ئەمریکا و تورکیا وە ئاراستە کراون .\nلە ئێستاشدا لە ئێران گەل دژى گرانى و برسێتى و بێکارى و نەبونى ئازادى و سەرکوتکردن و بەتاڵان بردنى سامانى گشتى خۆپیشاندان دەکەن ، دەسەڵاتداران دەڵێن ئەمریکا لە پشت خۆپیشاندەرانە و دژى دامەزراوە حکومیەکان و ئاسایشى نەتەوەییە .\nبەم شێوەیە دیکتاتۆرەکان هەوڵ دەدەن لەسەر دەسەڵات بمێننەوە و هیچ ئاوڕێک لە گەلى خۆیان نەدەنەوە ، وە ناتوانن مافە سەرەتاییەکانیان بۆ دابین بکەن و برسێتى و گرانى و بێکارى و نەبونى ئازادى سیاسى لە وڵاتدا نەهێڵن بە شێوەیەکى دیموکراتى . وە نابێت ئەوەندە دەستى تاوان درێژ بکەن بۆ وڵاتێکى کە چونکە خودى دەسەڵات تاوان بارە بە ئەنجام دانى خۆپیشاندان و ڕاپەڕین دژى خۆیان .


دیموكراتیكترین حیزبی كوردیی له هه‌موو به‌شه‌كانی كوردستان یه‌كگرتووی ئیسلامیی كوردستانه. ئه‌م پارته هه‌موو كات ئه‌و ڕێكه‌وته‌ی كه بۆ كونگره‌گرتن دیاریی كردووه كونگره‌ی تێدا ده‌گرێت و ئه‌میندار و سه‌رۆكه‌كانیشی\nبه به‌رده‌وام ئاڵوگۆڕی ده‌سه‌ڵات ده‌كه‌ن و پاش ئاڵوگۆڕپێكردنی ده‌سه‌ڵاته‌كه‌ش جیابوونه‌وه ڕوو نادات. من پێم وایه ئه‌م حیزبه دیموكراتیكترین حیزبی كوردییه له هه‌موو به‌شه‌كانی كوردستان. یه‌كگرتووی ئیسلامیی حیزبێكی ئیسلامیی میانه‌ڕه‌وه كه له باشووری كوردستان چالاكه و چه‌ندین ئه‌ندام په‌رله‌مانی له پارله‌مانی هه‌رێمی كوردستان و ئێراقدا هه‌یه و هه‌روه‌ها خاوه‌ن پێگه‌یه‌كی كۆمه‌ڵایه‌تیی و سیاسیی له هه‌رێمی كوردستانه. یه‌كگرتووی ئیسلامیی له ساڵی ١٩٩٤ی زایینی دامه‌زراوه و ئامانجی كۆمه‌ڵگه‌یه‌كی فره‌ڕه‌نگی ئیسلامییه كه تێیدا مرۆڤه‌كان خاوه‌ن كه‌سایه‌تیی و ناسنامه‌ی كولتووری خۆیان بن.


می 18, 2022 می 18, 2022 51\nئەوەی کە لە ئێرانی ژێر دەسەڵاتی ڕژیمی کۆماری ئیسلامیدا بەرسەر منداڵاندا هاتووە، لە هیچ شوێنێکی دیکەی ئەم جیهانە هاوتای نییە. لە ماوەی چل و چەند ساڵی ڕابردوودا لەگەڵ دیاردەگەلێکی کارەساتبار سەبارەت بە منداڵان بەرەوڕوو بووین.\nمنداڵانی سەرباز، منداڵانی کار، منداڵانی گیرۆدەی مادەهۆشبەرەکان، هاوسەرگیری منداڵانی کەم تەمەن، ئەزیەت و ئازاری منداڵان، حیجابی زۆرەملێ بۆ کچانی کەم تەمەن، ئێعدام و زیندانی کردنی دایکان و باوکانێکی کە خاوەنی منداڵانی کەم تەمەن بوون و هەروەها بێ سەرپەرشت کردنی منداڵان، تەمبێکردنی منداڵان لە مەدرەسەکان، بەشداریپێکردنی زۆرەملێی منداڵان لە ڕێوڕەسمە ئایینییەکان، بە بەسیجکردنی منداڵان و گەلێک کارەساتی تر.\nکەم نین ئەو بنەماڵانەی کە توانایی دابینکردنی ژیانی کچانی کەم تەمەنی خۆیان نییە و بەناچاری مل دەدەن بە هاوسەرگیری ئەوان لەگەڵ کەسانی زۆر بەتەمەنتر لە خۆیان. بەپێی ڕاپۆرتی ناوەندی زانیاریی ڕێکخراوی سەبت و ئەحواڵی ڕژیم، ساڵانە لەنێوان “هەزار و پێنجسەد” بۆ “دوو هەزار” منداڵ لە دایکانی تەمەن کەمتر لە پازدە ساڵ لەدایک دەبن. دیاردەیەکی پڕلە شەرمەزاری ئەوتۆ، لەزۆرێک لە وڵاتەکانی جیهان بە دەستدرێژی بۆسەر منداڵان لەقەڵەم دەدرێ و وەک تاوانێکی گەورە چاوی لێدەکرێت. بەڵام ئەمڕۆ لە ئێران وەک ئەمرێکی ئاسایی و یاسایی هەڵسوکەوتی لەگەڵ دەکرێت.\nلە جەهەننەمێکدا کە کۆماری ئیسلامی بۆ ئەم منداڵانەی خوڵقاندووە، ملیۆنان منداڵ بۆ زیندوو مانەوە و یان دابینکردنی بژێوی ژیانی خۆیان و یارمەتیدان بە بنەماڵەکانیان ناچارن لەبری چوون بۆ مەدرەسە و تێپەڕکردنی قۆناغی مناڵی خۆیان کە مافێکى سروشتی هەر منداڵێکە، شان بدەنەبەر کاری قورس و تاقەت پروکێن. لە شارەکانی ئێران هەموو ساڵێک ژومارەیەکی زۆرتر لە منداڵان ناچار دەبن دەست لە خوێندن و ڕۆیشتن بۆ مەدرەسە هەڵبگرن و بۆ پەیداکردنی بژێوی ژیان ڕەوانەی ناو بازاڕی بێ ڕەحمی کار دەبن. لە ئێران هیچ ئامارێکی ڕاست و درووست و باوەڕپێکراو سەبارەت بە ڕێژەی منداڵانی کار لەبەردەستدا نییە. ئامارە ڕەسمییەکان باس لە بوونی دوو ملیۆن منداڵی کار دەکەن، بەڵام بەگوێرەی ئامارە ناڕەسمییەکان ژومارەی منداڵانی کاری تەمەن کەمتر لە “پازدە ساڵ” نزیکەی “حەوت ملیۆن” منداڵن.\nتوندوتیژی دژ بە منداڵان لەم کۆمەڵگایەدا دیاردەیەکی ئاساییە، منداڵان لە زۆرێک بنەماڵەکان، مەدرەسەکا، لە شوێنی کار و سەر شەقامەکاندا دەکەونەبەر ئەزیەت و ئازاری جەستەیی. ناوەندەکانی فێرکردن و بارهێنان کە هەنووکەش توندوتیژی لەدژی منداڵان تیایاندا بەڕێوە دەچێت، شادی و خۆشی لە منداڵان زەوت دەکات، لەگەڵ شادی و هەڵپەڕکێی منداڵان دژایەتی دەکات، موزیکی لێ قەدەغە کردوون و منداڵان ناچار دەکەن لەسەر کلاس و دەرەوەی کلاسەکانی دەرس گوێ بۆ قسەی ئاخوندەکان و تۆمارە دەنگییە مەزهەبییەکان بگرن. ناوەرۆکی کتێبە دەرسییەکانیان پڕ کردووە لە بابەتی خورافە و دژە زانستی و بەر بە گەشەی تواناییەکانی دەگرن، ئەوەندەی لەفکری هاوسەرگیری منداڵانی نۆ ساڵ و دە ساڵدان، نیو هێندە لەفکری ورزش و فێرکردنی مۆسیقا و پەرەپێدان بە عیلم و زانستدا نین.\nحکوومەتی ئیسلامی ئەمرۆکە نەتەنیا بەشێکی زۆر لە منداڵانی تا ئەو جێگایەی کە توانیبێتی تووشی بێ هیوایی و گەلێک کارەساتی دڵتەزێن کردووە، بەڵکوو دواڕۆژی کۆمەڵگا و داهاتووی ئەوانیشی بەمەبەست و لەخزمەت بە بەرژەوەندی و بەردەوام مانەوەی سیستەمی کۆنەپەرستی مەزهەبیدا ئاراستەی سیاسی کردووە. تۆوی شەڕ و توندوتیژی لەناو ئەواندا چاندووە و چل و چەند ساڵە قسە لە خوێن و شەمشیر و شەڕ و نەفرەت دەکات. منداڵانێکی کە شایەتی ئێعدام و لێدانی شەللاق لەپێش چاوی خەڵکن، شایەتی توندوتیژی هێزە نیزامی و ئەمنییەتییەکان لە شەقام و شوێنە گشتییەکان لەدژی دایک و باوک و هاوسا و هاوشارییەکانی خۆیانن، گەلێک زیانی ڕۆحی و ڕەوانی قورسیان بەردەکەوێت کە هیچکات قەرەبوو ناکرێتەوە. ئاشکرایە کە منداڵان بۆخۆیان توانایی گۆڕینی ئەم هەلومەرجە دشوار و مەترسیدارەیان نییە و هیچ مرۆڤێکی خاوەن هەڵوێست و بەشەرەفیش نایهەوێت منداڵانی ئەم کۆمەڵگایە لە ئاوا بارودۆخێکی دژواردا ببینێ و خوازیاری گوڕینی ئەم دۆخە نەبێت. ئەوەیکە ئێستا لە کۆمەڵگای ئێراندا دەگوزەرێت، چارەنووسی چارە هەڵنەگری منداڵان نییە و ئەم بارودۆخە دەکرێ و دەبێ بگۆڕدرێت.\nڕژێمێکی کە هانی منداڵان دەدات بچن بۆ سەربازی و بچنەسەر مینە چێندراوەکان، بەسەپاندنی هەژاری بەسەر بنەماڵەکەیاندا ناچار به کردنیان دەکات، بە پەرەپێدان بە ئیعتیاد و توندوتیژی لەکۆمەڵگادا زیانی ڕۆحی و جەستەیی پێگەیاندوون، ئەوانی لە مەدرەسەی ئەمڕۆیی و ئیمکاناتی خوێندن لەسەر بنەمای عیلم و زانستی جیهانی بێبەش کردووە، کەمترين ئیمکاناتی تەفریحی، ئاموزشی و وەرزشی بۆ دابین کردوون، شایستەی مانەوە لە دەسەڵات و دیارکردنی چارەنووسی نەوەکانی داهاتووی وڵاتی نییە.


Home›هەواڵ›ڕۆژهەڵاتی ناوەڕاست›تا ئێستا 690 کۆچبەری عێراقی گەڕێندراونەتەوە\nکۆچبەری خەوەزارەتی دەرەوەی عێراق رایگەیاند 690 کۆچبەری دیکەی خەڵکی هەرێمی کوردستان و عێراقیان لە وڵاتانی پۆڵەندا، بێلاڕوسیا، لیتوانیا و لاتیڤیا گەڕاندووەتەوە.\nئەحمەد سەحاف وتەبێژی وەزارەتی دەرەوەی عێراق لە لێدوانێکی رۆژنامەوانیدا رایگەیاند: “ئەو کۆچبەرانە لە رێگەی دوو گەشتی ئاسمانی هێڵی فڵای بەغدادەوە گەڕێندراونەتەوە بۆ وڵاتی خۆیان، کە بەمەبەستی کۆچکردن روویان لەو وڵاتانە کردبوو”.\nئاماژەی بەوەشکرد: ئه‌و كۆچبه‌ره گیرخواردووانه به‌سه‌ر چه‌ند شوێن و جێگه‌یه‌كدا دابه‌ش و بڵاوبوونه‌ته‌وه كه‌جیاوازن و له‌یه‌كترییه‌وه دوورن، وه‌زاره‌ت و لایه‌نه‌كانی پاڵپشت له‌هه‌وڵی ئه‌وه‌دان ئه‌و كۆچبه‌رانه رازی بكه‌ن و وایان لێبكات ئاره‌زوومه‌ندانه بگه‌ڕێنه‌وه بۆ خاكی نیشتمان، هاوکات بلیتی فڕۆکە بۆ ئەو کەسانە دابینکراوە کە پارەی گەڕانەوەیان پێنەبووە.\nئەمە لەکاتێکدایە لە چەند رۆژی رابردوودا 320 کۆچبەری دیکە کە لە سنووری نێوان بێلاڕوسیا و لیتوانیا بوون گەڕێندرانەوە بۆ عێراق.


وەزیری وزەی ئێران پاش کەمکردنەوەی هەناردەی گازی سروشتی سەردانی عێراق دەکات\nتەلەفیزیۆنی دەوڵەتی عێراق ڕۆژی سێشەممە ڕایگەیاند عێراق لە دوای کەمکردنەوەی زۆری گازی سروشتی لەلایەن ئێرانەوە لە 50 ملیۆنەوە بۆ 5 ملیۆن مەتر سێجا، بەدەست قەیرانێکی گەورەی کارەباوە دەناڵێنێت.\nتاران دهڵێت بەغدا دەبێت بە لانی کەمەوە چەند ملیار دۆلارێک لەو 5 ملیار دۆلارە بە هۆی کارەبا و گازی سروشتیەوە بە تاران قەرزدارە،قەرەبوو بکاتەوە.\nڕەزا ئەردەکانیان وەزیری وزەی ئێران لە سەردانێکیدا بۆ بەغدا ڕۆژی سێشەممە بۆ تاوتوێکردنی قەیرانەکە سەردانی هەندێ لە بەرپرسانی باڵای عێراقی کرد، لەوانە مەجید هانتوش وەزیری کارەبا و موستەفا غاڵیب سەرۆکی بانکی ناوەندی عێراق.\nهەروەها ئیسماعیل قائانی، فەرماندەی سوپای پاسدارانی ئێران، لە ماوەی چەند ڕۆژی ڕابردوودا لە بەغدا لەگەڵ میلیشیا شیعەکانی سەر بە تاران کۆبۆتەوە.\nسەردانەکان دوای ئەوە ئەنجامدران کە نێوانی سەرۆک وەزیرانی عێراق، موستەفا کازمی و فەرماندەکانی میلیشیا شیعەکانی سەر بە ئێران لە ناویاندا قەی ئەلخەزعەلی سەرکردەی میلیشیای عەسائب ئەهلوئەلحەق کێشە و ئاڵۆزی تێکەوت لە سەر دەستگیرکردنی هەندێ لە ئەندامانی میلیشیاکە کە تۆمەتبارکراون بە هەڵدانی مووشەک بۆ باڵیۆزخانەی ئەمەریکا لە بەغدا.\nعەلی ڕەبیعی گوتەبێژی حکومەتی ئێران ڕۆژی سێشەممە لە کۆنگرەیەکی ڕۆژنامەوانی لە تاراندا ڕایگەیاند ئێران هیچ پەیوەندییەکی بەو ملیشیایانەوە نییە کە باڵوێزخانەکەیان مووشەکباران کردووە و گوتیشی واشنتن " ئاگادارە کە چەندین گروپی جیاواز لە عێراق هەن و دەیانهەوێت کۆتایی بە داگیرکاریەکانی ئەو وڵاتە بهێنن ." ئەو هەروەها ئەمەریکاشی تۆمەتبارکرد بە دروستکردنی پەشێوی و گرژییەکان لە ناوچەکەدا.\nهەفتەی داهاتوو یەکەمین ساڵیادی هێرشی فڕۆکە بێفڕۆکەوانەکانی ئەمەریکایە کە تێیدا فەرماندەی باڵای سوپای پاسدارنی ئێران، قاسم سولەیمانی لە کاتی هاتنە دەرەوەی لە فڕۆکەخانەی بەغدا هێرشی کرایە سەر و کوژرا. هەندێک لە سەرکردەکانی ئێران و هاوپەیمانە میلیشا عێراقییەکانیان بەڵێنیان داوە تۆڵەی مردنی سلێمانی بکەنەوە.\nسەرۆکی پێشوی ئێران ئەبولحەسەن بەنی سەدر بە دەنگی ئەمەریکای ڕاگەیاند ڕەوشی عێراق ئاڵۆزە و حکومەتی عێراق لە رووی سیاسییەوە ئیفلیج بووە و لە رووی داراییشەوە ئیفلاسی کردووە. ئەو گوتی هەر لەبەر ئەم هۆکارانە گومانی هەیە ئێران هەوڵی لەناوبردنی حکوومەتەکەی " کازمی " بدات .\nگوتی ڕوخانی ڕژێم تنها کاتێک مانای هەیە کە حکومەت کارا و چالاک بێت، بەڵام دەوڵەت ئیفلیجە و حکومەت کار ناکات. ئەو گوتیشی عێراق ئێستا لە تێکۆشاندایە بۆ پاراستنی هاوسەنگییەکی ناوخۆیی لەنێوان سوننە و شیعە و کورد و هاوسەنگییەکی دەرەکیش لە نێوان ئێران و سعودیە و تورکیا.\nبەنی سەدر گوتی کە پێی وانیە ئێران کاردانەوەی هەبێت لە ساڵرۆژی کۆچی دوایی سلێمانی دا چونکە "لە باری سەربازیەوە ئەوەندە بەهێز نییە" و گوتیشی زۆربەی وتەبێژەکانی حکومەتی ئێران داوای تۆڵە بە شێوەیەک جیا لە شێوەی سەربازی دەکەنەوە.\nکریستۆڤەر میلەر وەزیری بەرگری ئەمەریکا لە مانگی یازدەدا ڕایگەیاند کە ژمارەی هێزەکانی ئەمریکا لە ناو عێراق تا مانگی یەکی2021 بۆ نزیکەی 2500 کەم کردێتەوە.


لێدوانی جوتیار عادل لەبارەی موچە\nوتەبێژی حکومەتی هەرێمی کوردستان ڕایگەیاند، بەوتەی وتەبێژی کازمی، ناردنی 320 ملیارەکە بەردوامدەبێت و هەرکات نێردرا دەست بە دابەشکردنی موچە دەکەن.\nجوتیار عادل، وتەبێژی حکومەتی هەرێمی کوردستان لە کۆنفرانسێکی ڕۆژنامەوانیدا ڕایگەیاند: "بەپێی وتەی وتەبێژی سەرۆکی حکومەتی عێراق، ناردنی 320 ملیارەکەی بەغدا بەردەوام دەبێت و هەرکات پارەکە هات دەست بە دابەشکردنی موچە دەکەین."\nوتیشی: "بەمنزیکانە شاندی حکومەتی هەرێم سەردانی بەغدا دەکاتەوە و گفتوگۆکانمان بەردەوام دەبێت لەسەر چارەسەرکردنی کێشەکان."\nهەر ئەمڕۆ دووشەممە (16ی تشرینی دووەمی 2020) فارس عیسا، سەرۆکی نوێنەرایەتیی حکومەتی هەرێمی کوردستان بە ناس کوردی ڕاگەیاند: "هاوشێوەی مانگەکانی ڕابردوو لەدوای چەند ڕۆژێک لە دەستپێکردنی دابەشکردنی موچەی فەرمانبەرانی بەغدا، 320 ملیارەکەی هەرێمیش بۆ موچەی فەرمانبەرانی هەرێم دەنێردرێت، واتە لەم هەفتەیەدا."\nوتیشی: "شەوی ڕابردوو وتەبێژی کازمیش بەهەمانشێوە پابەندبوونی حکومەتی عێراقی بە ناردنی پارەکە ڕاگەیاند."\nسەبارەت بەوەی ناردنی 320 ملیارەکە تەنها ئەم مانگە دەنێردرێت، سەرۆکی نوێنەرایەتیی حکومەتی هەرێم ئاماژەی بەوەکرد: "نەخێر، بەگوێرەی ڕێککەوتنەکە تاوەکو پەسەندکردنی بودجەی 2021 حکومەتی عێراق ئەو پارەیە دەنێرێت و ئەگەر نەینێرێت ئەوە پابەندنەبوونە بە ڕێککەوتنەکە."\nهەروەها شەوی (یەکشەممە 15ى تشرینى دووەمى 2020) ڕابردوو ئەحمەد مەلا تەڵاڵ، وتەبێژى مستەفا کازمى، سەرۆک وەزیرانى عێراق لە میانەى بەشداریکردنى لە بەرنامەیەکى تەلەفزیۆنیدا ڕایگەیاند، حکومەتى فیدراڵى هەموو ئیلتیزاماتى دارایى لە گەردنى هەرێمدا بڕیوە پێش ئەوەى پارەى بۆ بنێرێت.\nوتیشى: "دەربارەى موچەى فەرمانبەرانى هەرێمى کوردستان کە لەیاساى قەرزدا نەهاتووە هێزە سیاسیەکان مافیان هەیە هەر بریارێک بدەن و بڕگەى موچەى فەرمانبەرانى هەرێم لە یاساکەدا نەهاتووە و حکومەتى ئێستا لەسەر بودجەى 2019 دەڕوات، چونکە بودجەى 2020 تائێستا پەسەند نەکراوە."\nڕونیشیکردەوە: " لە بودجەى 2019 پێویستە ملیارێک دۆلار بڕوات بۆ هەرێم و حکومەت پارەى نەوتى هەرێم 250 هەزارى لێ دەبڕێت و پارەى دەروازە سنورییەکان دەبڕێت تا 320 ملیار دەمێنێتەوە کە وەکو موچەى فەرمانبەرانى هەرێم دەنێردرێت و ئەمەش لە ڕێککەوتنێکدا لەنێوان بەغدا و هەرێمدا هاتووە و ناکرێت زیان بە فەرمانبەرانى هەولێر و سلێمانى بدرێت بەهۆى ناکۆکى سیاسییەوە".


پرۆژەكانی نەچەمانەوە و توانای ڕووبەڕووبوونەوەی بەرنامەی خۆراكی جیهانی وەڵامدەرەوەی كەم ئاوین لە عێراق دا | نەتەوە یەکگرتووەکان له عيراق\nپرۆژەكانی نەچەمانەوە و توانای ڕووبەڕووبوونەوەی بەرنامەی خۆراكی جیهانی وەڵامدەرەوەی كەم ئاوین لە عێراق دا\nبەغداد - بەرنامەی خۆراكی جیهانی نەتەوە یەكگرتووەكان (WFP) پرۆگرامەكانی بنیاتنانی توانای بەرگەگرتن و نەچەمانەوەی فراوان كرد لە سەرتاپای پارێزگای سەلاحەدین دا، باكووری بەغداد، بۆ وەڵامدانەوەی دڵەڕاوكێ زیادبووەكان دەربارەی ڕێژەی بارانبارینی لە ئاسایی كەمتر، لە عێراق دا. لە ئەم ساڵ دا، دووەم كەمترین بارانبارین بینرا لە ماوەی 40 ساڵ دا لە ووڵاتەكەدا.\nكار و پرۆژە بژێوییەكانی WFP، كە لە گەڵ كۆمەڵگە خۆجێیەكان و حكومەتی عێراقی و ڕێكخراوە نا حكومییە هاوبەشەكان دا جێبەجێدەكرێن، یارمەتی و هاوكاری زیاتر لە 130000 هاووڵاتی هەژار دەدات لە سەرتاپای ووڵات دا لە سەلاحەدین و هەروەها لە بەسرە، میسان و زیقار دا.\nبەڕێز عەلی ڕەزا قورەیشی نوێنەری بەرنامەی خۆراكی جیهانی لە عێراق ڕایگەیاند:\n“عێراق كاریگەرە بە گۆ ڕانی كەش و هەوا ، كە ئێستا لە ژێر قورسایی زۆری پاش ململانێدایە و یەكانگیرە لە گەڵ شوێنەوارەكانی پەتای كۆڤید-19. پێكەوە لە گەڵ حكومەتی عێراق و هاوبەشەكانمان دا، WFP كاردەكات بۆ یارمەتیدانی كۆمەڵگە زیانلێكەوتووەكان بۆ ئەوەی بگەنە دۆخی خود – بژێویی، بەو ئامانجەی كە هەركەسێك بتوانێت پێوستییە خۆراكییەكانی خۆی دابین بكات. هاوبەشێتییەكەمان لە ناوچەكانی وەك ناوچە گوندییەكانی سەلاحەدین، یارمەتی خێزانە هەژارەكان دەدات كە زامنی داهاتی بەردەوام بكات لە رێگەی پەرەپێدانی شارەزاییە سەرەكیی و گرنگەكانەوە و هەروەها لە ڕێگەی پێشكەش كردن و فەراهەم كردنی كەرەستە پێویستەكانەوە. ئەمەش یارمەتییان دەدات لە ێپەڕاندنی كاتە سەختەكان دا “\nبە شێوەیەكی نەرێتیییانە، عێراق - ’’ زەوی نێوان دوو ڕوبار’’ – لە ڕابردوودا توانیویەتی پێویستییە ئاوییەكانی خۆی دابین بكات، هەر بۆیە ئەم كەمئاوییەی ئێستا سەرچاوەی دڵەڕاوكێ و دوودڵییەكی تایبەتە. پلە بەرزەكانی گەرماش ڕیكۆردی تۆماركردوە، ساڵی ڕابردوو بەغداد گەرمترین پلەی تێدا بە دیكرا كە 52 پلەی سەدی بوو. هەڵسەنگاندنەكانی بەرنامەی خۆراكی جیهانی ئاشكرایان كرد، كە وەرزی باران بارینی 2021 لە خوار پلەی ناوەندەوە بووە، بەتایبەتی لە پارێزگاكانی باكوور و هەرێمی كوردستان دا. ئەمەش لەوانەیە كاریگەری بكاتە سەر بەرهەم و بەروبومی كۆتایی دوو دانەوێڵە سەرەكییەكە، گەنم و جۆ.\nڕاپرسییەكانی WFP بۆ مانگی ئایار تێبینی و سەرنجی ئەوەیان خستە ڕوو، كە لە سەدا 8 هاووڵاتییانی پارێزگاكانی نەینەوا و كەركوك بڕی پێویستی خۆراك بەكارناهێنن، كە ئەمەش دوو هێندەی تێكڕای پلەی بەكاربردنی نیشتمانییە كە لە سەدا 4 ە . بە هەمان شێوە، لە سەدا 13.4 هاووڵاتییانی نەینەوا ڕایانگەیاند كە میكانیزمی ستراتیژی چارەسەری نەرێنییانە پەیڕەو دەكەن، وەك پارە قەرزكردن و خۆراك خواردنی كەمتر – كە ئەمەش 7.5 لە سەدا لە سەرووی پلەی تێكڕایی نیشتمانییەوەیە. بەرنامەی خۆراكی جیهانی لە نزیكەوە چاودێری بارودۆخەكە دەكات، بە تایبەتی كاریگەرییەكان لە سەر ئاسایشیی خۆراك.\nمانگی ڕابردوو، بەڕێز قورەیشی، بەڵگەنامەكانی بە نوێنەربوونی پێشكەش بە پایەدار د. عەلی شەمران ، سەرۆكی بەشی پرۆتۆكۆل كرد لە وەزارەتی دەرەوە لە بەغداد. بەڕێز قورەیشی پەیوەندی بە تیمی عێراقەوە كرد لە پاش پیشەو شارەزاییەكی دوورو درێژ لە بواری پەرەپێدان و كەرتی تایبەت دا. ئەو زۆر پەرۆشی بە گژاچوونەوەی گۆڕانی كەش و هەوایە.\nهەر دوو بەڕێزان شەمران و قورەیشی، دووپاتیان كردەوە كە بەرنامەی خۆراكی جیهانی و حكومەتی عێراق پابەندن بە ئامانجی پەرەپێدانی بەردەوام 2 (SDG) ەوە : نەهێشتنی برسێتیی لە ڕێگەی پاراستنی كۆمەڵایەتی كاریگەر و چارەسەرە زیرەكەكانەوە، لەوانەش بنیاتنانی بژێویی و توانای رووبەڕووبونەوە و نەچەمانەوە بۆ خێزانە هەژارەكان، كاركردنی پێكەوەیی لە پێناو گەشەكردن و پەرەپێدانی عێراق دا.


پۆستەری فیلمی "نانی پیرۆز"ی رەحیم زەبیحی و\nبەرھەمی کۆمپانیای "ماد موڤی" بڵاوکرایەوە.\nپۆستەری فیلمی دیکۆمێنتی "نانی پیرۆز" لە دەرھێنانی خوالێخۆشبوو "رەحیم زەبیحی"، لە بەرھەمھێنانی "توورەج ئەسڵانی" و بەرھەمی کۆمپانیای سینەمایی "ماد موڤی" بۆ بەشداریی لە بەشی پێشبڕکێی سی و سێیەمین خولی فیستیڤاڵی نێوەدەوڵەتیی فیلمی "ئیدفا"ی ھۆڵەندا بڵاوکرایەوە.\nپۆستەری ئینگلیزی فیلمی دیکۆمێنتی "نانی پیرۆز" (نان مقدس) دوایین بەرھەمی سینەماکاری کۆچکردووی کورد "رەحیم زەبیحی"، لە بەرھەمھێنانی سینەماکاری کورد "توورەج ئەسڵانی" دەرھێنەر و بەڕێوەبەریی وێنەگرتنی ئەزموونخوازیی سینەمای کوردستان و ئێران و بەرھەمی کۆمپانیای سینەمایی "ماد موڤی"؛ کە لە یەکەمین بەشداریی نێودەوڵەتیی خۆیدا بە نوێنەرایەتی سینەمای ئێران، لە بەشی پێشبڕکێی "فیلمە نیوە بڵیندەکان" لە سی و سێیەمین خولی فیستیڤاڵی نێوەدەوڵەتی فیلمی ئەمستڕدام ـ "ئیدفا" لە وڵاتی ھۆڵەندا نمایش دەکرێت، لە لایەن ھونەرمەندی ئێرانی "مریەم بەرادەران" دیزاینی بۆ کراوە و بۆ بەشداریی لەم ڕووداوە گرینگە سینەماییە، فیستیڤاڵە جیھانییەکانی فیلم و نمایشە بیانییەکان بڵاوکرایەوە.\nبڵاوکردنەوەی نێودەوڵەتیی ئەم بەرھەمە دیکۆمێنتارییە، لە ئەستۆی کۆمپانیای "تسویر گستر الھە پارسی" (ئێلی ئیمەیج) بە بەرپرسیارییەتی خاتوو "ئیلاھە نەوبەخت"ـە.\nڕەوانشاد "رەحیم زەبیحی" لەم ساڵانەی دوایی ژیانیدا بە ھاوڕێیەتی لەگەڵ کۆڵبەرە کوردەکان لە شاخ و کێوەکانی کوردستاندا سەرقاڵی وێنەگرتن و دەرھێنانی فیلمی "نانی پیرۆز" بوو؛ بەڵام بە ھۆی کوژرانی قێزەون، دڵتەزێن و یەگجار ناجوامێرانەی؛ ئەم بەرھەمە دیکۆمێنتارییە، نیوە کارە مابۆوە و "توورەج ئەسڵانی" کە بەرھەمھێنەریی ئەم فیلمەی لە ئەستۆدایە، بە دڵسۆزیی و بە دواداچوونەکانی خۆی کۆتایی پێھێنا و بۆ نمایش لە فێستیڤاڵە جیھانییەکاندا ئامادەی کرد.\nفیستیڤاڵی نێوەدەوڵەتی فیلمی ئەمستڕدام ـ "ئیدفا"، گرینگترین فیستیڤاڵی دێکۆمێنتاریی جیھان دێتەئەژمار، کە ئەمساڵ بە دوو شێوەی ئۆنلاین و فیزیکی و بە نمایشی بەرھەمە دیکۆمێنتییەکانی دەرھێنەرانی وڵاتانی جۆراوجۆری جیھان، لە چەندین بەشی پێشبڕکێی و دەرەوەی پێشبڕکێی، لەوانە؛ بەشی پێشبڕکێی سەرەکی "فیلمە بڵیندەکان"، بەشی پێشبڕکێی "فیلمە نیوە بڵیندەکان"، بەشی پێشبڕکێی "دیکۆمێنتە خوێندکارییەکان"، بەشی پێشبڕکێی "منداڵان و دیکۆمێنت"، بەشی دەرەوەی پێشبڕکێی Luminous، بەشی دەرەوەی پێشبڕکێی Frontlightو ... لە ڕۆژانی ١٦ی نۆڤەمبەر تاکوو ٦ی دیسەمبەری ٢٠٢٠ لە شاری ئەمستڕدام لە وڵاتی ھۆڵەندا بەڕێوەدەچێت.\nنووسین و دەرھێنەر: ڕەوانشاد ڕەحیم زەبیحی، بەرھەمھێنەر: توورەج ئەسڵانی، مونتاژ: ئەمیر ئەدیب پەروەر، دیزاینی دەنگ: محەمەد خورسەند، موزیک: سادق ئازمەند، وێنەگرەکان: محەمەد نووری، محەمەد فەکووری، مێھدی ئازادی، سەلاح کەریمی، دەنگھەڵگر: زانیار کاکەخانی، دانانی سەرمایە: حەلیمە ئەحمەدزادە، فریشتە جوغەتایی، چاککردنی دەنگ: عەلیڕەزا قادری، بەرنامەداڕێژ و یاریدەدەری دەرھێنەر: عوسمان محەمەدی، بەڕێوەبەریی ڕاگەیاندنی گشتیی: مەنسوور جیھانی و مەنووچێھر جیھانی، بەرھەمی ھاوبەش: ئیلاھە نەوبەخت، بڵاوکردنەوەی نێودەوڵەتی: کۆمپانیای "تسویر گستر الھە پارسی" (ئێلی ئیمەیج)، بەرھەمی کۆمپانیای سینەمایی "ماد موڤی"، ساڵی بەرھەمھێنان: ٢٠٢٠.


گرنگیی په‌روه‌رده‌ى نه‌وه‌ى نوێ |\nHome بیروڕا گرنگیی په‌روه‌رده‌ى نه‌وه‌ى نوێ\nگرنگیی په‌روه‌رده‌ى نه‌وه‌ى نوێ\non: ته‌مموز 28, 2018 In: بیروڕا, ناوخۆیی\nگرنگترین شتێك له بوارى په‌روه‌رده‌ى مرۆیدا ئه‌وه‌یه كه‌مرۆڤ بتوانێت منداڵه‌كانى خۆى به‌باشترین شێوه په‌روه‌رده بكات، بۆ ئه‌وه‌ى ببنه تاكێكى به‌هێزو به‌رپرسیار بۆ وه‌رگرتنى به‌رپرسیارێتى و سوود گه‌یاندن به‌كۆمه‌ڵگه‌كه‌یان، له‌م باره‌یه‌وه پێغه‌مبه‌رى خوا ده‌فه‌رموێت: (مَا نَحَلَ وَالِدٌ وَلَدَهُ نُحْلًا أَفْضَلَ مِنْ أَدَبٍ حَسَنٍ) واته باشترین چاكه‌یه‌ك كه باوك له‌گه‌ڵ منداڵه‌كه‌یدا بیكات ئه‌وه‌یه كه فێری ڕه‌وشتى باشى بكات، چونكه له ڕێگه‌ى په‌روه‌رده‌یه‌كى باشه‌وه تاك ده‌توانێت سوود به‌نیشتیمان و نه‌ته‌وه‌كه‌ى بگه‌یه‌نێت و ببێته پێشه‌نگ و سه‌ركرده بۆ ئه‌وه‌ى ڕابه‌رایه‌تى تاكه‌كانى كۆمه‌ڵگه بكات به‌ره‌و چاكه خوازى، ئه‌و كاته‌ش ئه‌و منداڵه ده‌بێته بیلبیله‌ى چاوى دایك و باوكى و سه‌ركه‌وتنیان بۆ به‌ده‌ست ده‌هێنێت، له دنیادا و له دواڕۆژیشدا ده‌یانگه‌یه‌نێته به‌هه‌شت، هه‌روه‌ك خواى گه‌وره له‌م دوعایه‌ى حه‌زره‌تى ئیبراهیمدا بۆمان ڕوون ده‌كاته‌وه (وَالَّذِينَ يَقُولُونَ رَبَّنَا هَبْ لَنَا مِنْ أَزْوَاجِنَا وَذُرِّيَّاتِنَا قُرَّةَ أَعْيُنٍ وَاجْعَلْنَا لِلْمُتَّقِينَ إِمَامًا) (الفرقان :74) (ئه‌وانه‌شن كه ده‌ڵێن: په‌روه‌ردگارا له هاوسه‌ران و نه‌وه‌كانمان كه‌سانێكمان پێ ببه‌خشه كه ببنه مایه‌ی ڕووناكی دیده‌مان و شادمانی دڵمان و بمان كه به پێشه‌وا بۆ پارێزكاران و خواناسان) لێره‌دا ماناى (قُرَّةَ أَعْيُنٍ) واته دڵخۆش بونى دایك وباوك به‌منداڵه‌كه‌ى له‌رێگه‌ى ئه‌خلاق و كرده‌وه و ئه‌و خزمه‌تانه‌ى كه‌پێشكه‌شى ده‌كات به‌گه‌ل و ئاین و نیشتیمان به‌م هۆیه‌وه دایك و باوكه‌كه دڵشاد ده‌بن و نزاى خێرى بۆ ده‌كه‌ن و هه‌موو هیلاكى و ناره‌حه‌تیه‌كیان بیر ده‌چێته‌وه له‌هه‌مان كاتیشدا چه‌ندان دایك و باوك هه‌یه به‌پێچه‌وانه‌ى ئه‌مه‌وه له‌خه‌م و خه‌فه‌تى منداڵه‌كانیاندا سه‌ر ده‌نێنه‌وه و ده‌مرن و ئاخ و ئۆف هه‌ڵده‌كێشن له‌سه‌ر ئه‌و هه‌موو هیلاكى و ناره‌حه‌تیه‌ى به‌هۆى ئه‌و منداڵانه‌وه توشیان بوه به‌ڵام ئه‌خلاق و مامه‌ڵه‌و هه‌ڵسوكه‌وتى ئه‌و منداڵانه پێچه‌وانه‌ى خواست و ویستى دایك و باوكیانه و كه‌ڵك و سودێك به وڵات و نیشتیمان ناگه‌یه‌نن.\nئه‌م په‌روه‌ده‌یه شتێكى ئاسان نییه، به‌ڵكو پێویستى به هه‌وڵ و تێكۆشان و ناره‌حه‌تى و به‌دواداچون و فێركردن و پرسیار هه‌یه، ئه‌و دایك و باوكه‌ى كه‌تواناى خوێندنه‌وه‌ى كتێبى نییه، یان خوێنده‌وارى نییه پێویسته زۆرتر بگه‌ڕێت بۆ پرسیار كردن له‌په‌روه‌ده‌ى منداڵه‌كان و پێگه‌یاندنیان به‌شێوه‌یه‌ك كه خزمه‌ت به‌كۆمه‌ڵگه بكه‌ن.\nگرنگترین شتێك له‌په‌روه‌ده‌ى منداڵدا بریتیه له پێشه‌نگى باش، كه‌ئه‌مه‌ش سه‌ره‌تا له‌دایك و باوكه‌وه له‌ناو خێزاندا ده‌ست پێ ده‌كات، چونكه ئه‌گه‌ر پێشه‌نگه‌كانى ناو خێزان لاواز بن یان خاوه‌ن په‌روه‌رده‌یه‌كى باش نه‌بن، ناتوانن منداڵه‌كانیشیان له‌سه‌ر شتى باش په‌روه‌رده بكه‌ن و له‌م كاته‌دا به‌رپرسیارێتیه‌كه ده‌كه‌وێـته ئه‌ستۆى دایك و باوكه‌كه.\nیه‌كه‌مین قۆناغى پلانى په‌روه‌ده‌یى پێش هاوسه‌رگیرى ده‌ست پێ ده‌كات، ده‌بێت كوڕێك یان كچێك پێش ئه‌وه‌ى شوو بكات یان ژن بهێنێت، زۆر گرنگى بدات به‌هه‌ڵبژاردنى ئه‌و كه‌سه‌ى كه هاوسه‌رگیرى له‌گه‌ڵدا ده‌كات، چونكه هه‌ردوكیان به‌یه‌كه‌وه خێزان دروست ده‌كه‌ن و ئه‌م خێزانه‌ش ده‌بێته دامه‌زراوه‌ى یه‌كه‌م بۆ په‌روه‌رده كردنى منداڵه‌كان، ئه‌و هه‌ڵبژاردنه‌ش ده‌بێت له‌سه‌ر بنه‌ماى ڕێزو خۆشه‌ویستى و ئه‌خلاق و كه‌سایه‌تى باش بێت.\nله‌هه‌مان كاتدا پشت به‌ستن به‌خوا بۆ ئه‌وه‌ى خێزانێكى دامه‌زرا و پڕ به‌به‌ره‌كه‌ت و خێر بێت، ته‌نانه‌ت له‌كاتى ئه‌نجامدانى كارى سه‌رجێشیدا پێویسته هه‌ردوو هاوسه‌ره‌كه خۆیان په‌نا بگرن له‌شه‌یتان و به‌گوێى ئه‌م فه‌رموده‌یه‌ى پێغه‌مبه‌رى خوا بكه‌ن كه ده‌فه‌رموێت: (لَوْ أَنَّ أَحَدَكُمْ إِذَا أَتَى أَهْلَهُ قَالَ بِاسْمِ اللَّهِ اللَّهُمَّ جَنِّبْنَا الشَّيْطَانَ وَجَنِّبْ الشَّيْطَانَ مَا رَزَقْتَنَا فَقُضِيَ بَيْنَهُمَا وَلَدٌ لَمْ يَضُرُّهُ) .\nپاشان پابه‌ند بوون به‌ئادابه شه‌رعیه‌كانى منداڵ بونه‌وه له‌بانگدان به‌گوێى ڕاستیدا و خوێندنى قامه‌ت به‌گوێى چه‌پیدا و تاشینى سه‌رى له‌رۆژى حه‌وته‌مدا و هه‌ڵبژاردنى ناوێكى جوان بۆى و ئه‌نجامدانى حه‌وتم بۆى (قوربانى كردن.)\nپاشان پابه‌ندبونى دایك و باوكه‌كه به‌عیباده‌ت و سوپاس كردنى خواى گه‌وره له‌سه‌ر پێدانى ئه‌م منداڵه‌و به‌رده‌وامیش نزا كردن بۆى، بۆ ئه‌وه‌ى خواى گه‌وره له‌هه‌موو شتێكى خراپ بیپارێزێت و بیكاته مایه‌ى خۆشى بۆ دایك و باوكه‌كه‌ى، ئه‌گه‌ر سه‌یرى قورئان بكه‌ین خواى گه‌وره به‌شى زۆرى نزاكانى حه‌زره‌تى ئیبراهیمى تۆمار كردوه كه‌به‌شێكى زۆرى بۆ منداڵ و نه‌وه‌كانییه‌تى وه‌ك خواى گه‌وره ده‌فه‌رموێت : (رَبَّنَا وَاجْعَلْنَا مُسْلِمَيْنِ لَكَ وَمِنْ ذُرِّيَّتِنَا أُمَّةً مُسْلِمَةً لَكَ وَأَرِنَا مَنَاسِكَنَا وَتُبْ عَلَيْنَا إِنَّكَ أَنْتَ التَّوَّابُ الرَّحِيمُ) (البقره : 128) (په‌روه‌ردگارا، هه‌ردووكمان وا لێ بكه ته‌نها فه‌رمانبه‌ردارو ملكه‌چی تۆبین و له نه‌وه‌كانیشمان ئوممه‌تێكی موسوڵمان و فه‌رمانبه‌ردار بۆ خۆت فه‌راهه‌م بهێنه و چۆنییه‌تی ڕێبازی به‌ندایه‌تیمان فێربكه و نیشانمان بده‌و ته‌وبه و په‌شیمانیمان لێ وه‌ربگره، بێگومان تۆ خوایه‌كی زۆر ته‌وبه وه‌رگرو میهره‌بان و دلۆڤانیت)، هه‌روه‌ها ده‌فه‌رموێت: (رَبِّ اجْعَلْنِي مُقِيمَ الصَّلَاةِ وَمِنْ ذُرِّيَّتِي رَبَّنَا وَتَقَبَّلْ دُعَاء) (ابراهیم : 40) (په‌روه‌ردگارا، خۆم و نه‌وه‌كانم بگێڕه له‌و كه‌سانه‌ی كه ئه‌نجامده‌ری نوێژ بین به‌چاكی، په‌روه‌ردگارا، دوعاو نزام گیرا بكه) ئه‌مه‌ش ئیشاره‌ته بۆ ئه‌وه‌ى كه پێغه‌مبه‌ران حه‌زیان كردوه نه‌وه‌كانیان له‌كه‌سه چاك و باشه‌كان بن و له‌خواوه نزیك بن و ببنه مایه‌ى دڵخۆشى بۆ دایك و باوكیان .\nئه‌گه‌ر دایك و باوك به‌م شێوه‌یه هه‌وڵیان له‌گه‌ڵدا بده‌ن وپه‌روه‌رده‌ى منداڵه‌كان به‌باشى بكه‌ن و وه‌ك به‌رپرسیارێتیه‌ك له‌ئه‌ستۆیاندا سه‌یرى بكه‌ن، خواى گه‌وره‌ش هه‌وڵ و كۆششه‌كانیان به‌فیرۆ نادات و به‌باشترین شێوه پاداشتیان ده‌داته‌وه‌و به‌رهه‌مى باشى ده‌بێت، به‌ڵام ئه‌گه‌ر دایك و باوك هیچ گرنگیه‌ك به‌په‌روه‌رده‌ى منداڵه‌كانى نه‌دات و ته‌نها وابزانێت له‌رێگه‌ى پێدانى پاره‌و سامانه‌وه خۆشبه‌ختیان ده‌كات، ئه‌و توشى كاره‌ساتى گه‌وره‌یان ده‌كات و دواجار منداڵه‌كانیش به‌بێ بوونى په‌روه‌رده ڕوو له لادان و وێرانى و له‌ده‌ستدانى كه‌سایه‌تیان ده‌كه‌ن.\nمێژووی نووسینه‌وه‌ی سوننه‌ت و گومانی ڕۆژهه‌ڵاتناسه‌كان\nكەواسوورەكانی ڕیفراندۆم وا دەڵێن!\nسزای لەسێدارەدان، مەترسییەکی تری سەر کورد لە تورکیا\nله كه‌نه‌دا ده‌ستڕێژی گوله له ئاماده‌بوانی مزگه‌وتێك ده‌كرێت\nعاشقەكەی میسی هەڕەشەی كوشتنی لەسەرە\nئیسماعیل نامیق: هیوادارین یه‌کێتیی به نییه‌تێکی باش باسی یه‌کگرتنه‌وه‌ی کردبێت


لیڤەرپوڵ ریمۆنتادای كوشندە بەسەر بەرشەلۆنەدا دەسەپێنێت\nیۆرگن كلۆپ و یاریزانەكانی لیڤەرپوڵ، یاریگای ئەنفێڵد دەكەنە دۆزەخی ڤالڤێردی و یاریزانەكانی بەرشەلۆنە و لە خەونی چامپیۆنزلیگ دوریان دەخەنەوە.\nئەمشەو لەنێو یاریگای ئەنفێڵدی خۆی، لەنێو هاتوهاوار و ئومێدی ئینگلیزەكاندا، لیڤەرپوڵ میوانداری بەرشەلۆنەی كرد، هەرچەندە لیڤەر بە 3 گۆڵی كامپ نو برینداربوو، بەڵام پلانەكانی كلۆپ جیاواز بوو، هەر لەسەرەتاوە هێرشبردن تاكە كلیلی بوو بۆ روبەڕوبونەوەی میسی و هاوڕێكانی، هەر ئەوەش ئامانجەكەی پێكا و لە رێی ئۆریگی و ڤایناڵدۆم-ەوە ریمۆنتادای كوشندە تۆماركرا و بە 4 گۆڵی ئەو دوو یاریزانە مێژوویان نوسییەوە.\nبەلێكدانی ئەنجامی هەردوو یاری چوون و گەڕانەوە، لیڤەرپوڵ بۆ دووەم وەرزی یەك لەدوای یەك خۆی گەیاندە یاری كۆتایی چامپیۆنزلیگ و چاوەڕێی یارییەكەی سبەی شەوی ئەیاكس ئەمستردامی هۆڵەندی و تۆتنهامی ئینگلیزی دەكات، تا لەسەر نازناوەكە كێبڕكێیان لەگەڵدا بكات.\nئەوەی تێبینی دەكرا، لە یارییەكەدا یانەی لیڤەرپوڵ هێڵی ناوەندی بە تەواوەتی كۆنترۆڵكردبو، بەرشەلۆنەش لە گۆڵپارێزەوە تا هێرشبەر هیچ یاریزانێكی دەرنەكەوت و خودی لیۆنێل میسی بەهرەمەندی ئەرجەنتینیش لە یارییەكەدا هیچ رۆڵێكی نەبوو.


نزیکەی 2 ملیۆن کەس بە ئەرۆغانیان گووت کاتت تەواو\nدوای ئەوەی رەجەب تەیب ئەردۆغان سەرۆکی ئاکەپە وتی "لەکاتێکدا میللەتەکەم پێم بڵێن بەسە، ئەوکاتە واز دەهێنین"، دواتر ئۆپۆزسیۆن لە تۆڕە کۆمەڵایەتییەکان کەمپینی ‘تەواو’ یان دەستپێکرد. تاکو ئێستا 2 ملیۆن تویت بە هاشتاگی ‘تەواو’ (TAMAM#) بڵاوکراوەتەوە. هەروەها بارش یارکاداش پەرلەمانتاری جەهەپە ڕایگەیاند کە ئاکەپە دژی کەمپینەکە، کەمپینی ‘بەردەوام’ یان دەستپێکردووە و لە ئەنجامدا نزیکەی 300 هەزار بڵاوکراوەی تویتەر لەلایەن ئەو کۆمپانیایەوە سڕایەوە.\nیارکاداش وتی "ئاکەپە کەمپینی ‘بەردەوام’ یان دەستپێکرد و لەڕێی هەژماری ساختەوە 300 هەزار تویت بڵاکرایەوە. دوای ئەمە تویتەر ئەو 300 هەزار تویتە ساختەیەی سڕییەوە. بەم شێوەیە کەمپینەکەی ئاکەپە شکستی هێنا.\nکاندیدەکانی جەهەپە و ئی پارتی و سەعادەت و هەدەپەش بەشداری کەمپینی ‘تەواو’ یان کرد و هەزاران کەسی دیکەش بەو هاشتاگە تویتیان بڵاوکردەوە. دوای ماوەیەکی کەم هاشتاگەکە بووە یەکەم لە جیهاندا. تاکو ئێستا نزیکەی 2 ملیۆن تویت بە هاشتاگەکە کراوە. کەمال کڵچدارئۆغلو سەرۆکی جەهەپە لە وەڵامی ئەردۆغاندا وتی "لە 24 ی حوزەیراندا کارەکە تەواوە". موحەرەم ئینجەش کاندیدی جەهەپە بۆ سەرۆکایەتی نووسی "کاتەکە تەواوە". مێرال ئاکشێنێریش کاندیدی ئیی پارتی وتی "تەواو، تورکیا باش دەبێت". سەلاحەدین دەمیرتاش کاندیدی هەدەپەش لە تویتێکدا وتی "قۆرییەکەم تێکچووبوو، لەبەر ئەوە درەنگ کەوتم، تەواو".\nهەروەها بەکارهێنەرانی تۆڕە کۆمەڵایەتییەکان پێشنییازیان کرد پارتە ئۆپۆزسیۆنەکان دروشمی ‘تەواو’ لە هەڵبژاردنەکاندا بەکاربهێنن.


كۆماری ئیسلامی له لۆبنان ئامانجی به‌رنامه‌ی “داهێنانی نێونه‌ته‌وه‌یی” – کۆمەڵە\nڕۆژی پێنجشه‌ممه ئه‌وه‌ڵی مانگی خه‌زه‌ڵوه‌ر، میشێل عون، سه‌رۆك كۆماری لۆبنان، بۆ جارێكی دیكه، سه‌عد حه‌ریری، سه‌رۆكی ڕه‌وتی “ئه‌لمۆسته‌قبه‌ل” و سه‌رۆك وه‌زیرانی پێشووی لۆبنان، كه یه‌ك ساڵ له‌مه‌وبه‌ر له به‌رامبه‌ر ناڕه‌زایه‌تیی به‌رینی جه‌ماوه‌ریدا ناچار ببوو ده‌ست له پۆسته‌كه‌ی بكێشێته‌وه، وه‌ك سه‌رۆك وه‌زیرانی لۆبنان، ئه‌ركی پێكهێنانی كابینه‌ی پێ سپارد. شایانی باسه له‌و ماوه‌یه‌دا، دوو كه‌سی دیكه‌ش كه به‌رپرسایه‌تیی پێكهێنانی كابینه‌یان قه‌بووڵ كردبوو، له مه‌ئمووریه‌ته‌كه‌یاندا شكستیان هێنا. ئێحسان دیاب كه له مانگی ژانویه‌ی ڕابردوودا ئیدیعای ده‌كرد كه ده‌وڵه‌تێكی پێكهاتوو له تێكنۆكراته‌كانی پێكهێناوه و به‌ڵێنیی به خۆپیشانده‌ران ده‌دا كه خواسته‌كانیان دێنێته دی، به‌هۆی ده‌خاڵه‌تی حیزب و لایه‌نه سیاسییه‌كان، نه‌یتوانی هیچ گۆڕان و ڕێفۆرمێك ئه‌نجام بدات و پاش ٧ مانگ و دوابه‌دوای ته‌قینه‌وه گه‌وره‌كه‌ی به‌یرووت، له ١٤ی مانگی گه‌لاوێژدا، كه به‌هۆیه‌وه پتر له ٢٠٠ كه‌س گیانیان له‌ده‌ست دا و زیاتر له ٦ هه‌زار كه‌س بریندار بوون و چه‌ندین ناوچه‌ی ئه‌مشاره‌ی وێران كرد، ناچار بوو كه ئیستعفا بدات. مسته‌فا ئه‌دیبیش كه دوابه‌دوای ئه‌و ببووه مه‌ئمووری پێكهێنانی كابینه، پاش ماوه‌یه‌ك، كارشكێنیی نوێنه‌رانی شیعه‌ی “حیزبوڵڵا” و “ئه‌مه‌ل“ی له‌ناو مه‌جلیس، وه‌ك به‌ربه‌ست به‌رامبه‌ر به به‌رنامه‌ی چاكسازی و هۆكاری ده‌ست كێشانه‌وه له پۆسته‌كه‌ی خۆی ڕاگه‌یاند.\nمه‌ئمووریه‌تی نوێی حه‌ریری هه‌ر له سه‌ره‌تاوه نه ته‌نیا له‌گه‌ڵ ناڕه‌زایه‌تیی خه‌ڵك له‌سه‌ر شه‌قامه‌كان به‌روڕوو بۆوه به‌ڵكوو له‌ناو حیزبه سیاسیه‌كانیشدا له‌وانه فراكسیۆنی “وه‌فا“ی حیزبوڵڵا و ته‌نانه‌ت له‌ناو حیزبه‌كه‌ی میشێل عون پێشوازیی لێنه‌كرا و زۆرینه‌یه‌كی به‌رته‌سك له نوێنه‌رانی پارله‌مان ده‌نگییان پێدا. زۆربه‌ی جه‌ماوه‌ری ناڕازی و سته‌ملێكراوی لۆبنان، قه‌یرانی قووڵی ئابووری له‌م وڵاته به ئاكامی سیاسه‌ت و نفووز و ده‌خاڵه‌تی حیزبه سیاسیه‌كان به‌تایبه‌ت حیزبوڵڵای لۆبنان و لایه‌نگره‌كانی ده‌زانن. ده‌خاڵه‌تی ئه‌م حیزبانه و سیسته‌می ده‌سه‌ڵاتداریه‌تی كه به پێی دابه‌شكاریی ده‌سه‌ڵات له‌نێوان حیزب و گرووپه نه‌ته‌وه‌یی و ئایینیه‌كان، پێكهاتووه، ئابووریی ئه‌م وڵاته‌ی هه‌تا سه‌ر لێواری داڕمانی كامڵ بردووه. ناله‌بار بوونی قه‌یرانی ئابووری و گه‌نده‌ڵی، دزی و ڕانتخۆریی به‌رپرسان و كاربه‌ده‌ستانی باڵای ڕژیم له پاڵیه‌وه، ژیان و گوزه‌رانی جه‌ماوه‌ری خه‌ڵكی به‌جۆرێك قه‌یراناوی كردووه كه له ماوه‌ی یه‌ك ساڵی ڕابردوودا، سه‌ره‌ڕای بڵاوبوونه‌وه‌ی په‌تای كۆرۆنا، ناڕه‌زایه‌تیی به‌رین و سه‌رتاسه‌ریی خه‌ڵك دژبه گشت حیزب و كه‌سایه‌تیه ده‌سه‌ڵاتداره‌كان، به درووشمی “هه‌مووان یانی هه‌مووان” (ده‌بێ بڕۆن)، درێژه‌ی بووه. له ئێستاشدا گه‌ڕانه‌وه‌ی دووباره‌ی سه‌عد حه‌ریری له‌گه‌ڵ ناڕه‌زایه‌تیی توندی خه‌ڵك له‌سه‌ر شه‌قام و مه‌یدانه‌كان به‌ره‌وڕوو بووه‌ته‌وه، چونكه ده‌زانن كه هیچ شتێك بێجگه‌له درێژه‌ی ئه‌م باروودۆخه ناله‌باره، چاوه‌ڕوانییان ناكات.\nئه‌گه‌رچی سه‌عد حه‌ریری پاش ده‌ست له كار كێشانه‌وه‌ی ساڵی ڕابردووی هه‌روه‌ك مێشێل عون ڕایگه‌یاند كه هه‌موو حیزبه‌كان و له‌وانه خۆی و حیزبه دڵخوازه‌كه‌ی، له خوڵقاندنی باروودۆخی قه‌یراناویی ئه‌م وڵاته‌دا ده‌ستیان هه‌یه و ئه‌و ئیتر هیچ به‌رپرسایه‌تییه‌ك وه‌ئه‌ستۆ ناگرێ، به‌ڵام ده‌خاڵه‌تی زلهێزه ئیمپریالیسته‌كان له‌وانه فه‌ڕانسه، له باروودۆخی قه‌یراناویی ئێستای لۆبنان دا، سه‌عد حه‌ریریی بۆ وه‌ئه‌ستۆ گرتنه‌وه‌ی ئه‌م پۆسته وه‌جمووجۆڵ خستووه‌ته‌وه. ئه‌و بۆ یه‌كه‌مین جار له‌مباره‌وه ڕایگه‌یاند كه: “له چوارچێوه و هاوئاهه‌نگ له‌گه‌ڵ داهێنانی فه‌ڕانسه بۆ ڕێفۆرمی پێكهاته‌یی له لۆبنان، ده‌وڵه‌تێك پێكهاتوو له كارناسان و تێكنۆكراته‌كان و به دوور له حیزبه سیاسیه‌كان پێك دێت و هه‌وڵ ده‌دات له ده‌وره‌یه‌كی ٦ مانگه‌دا، ڕێفۆرمه‌كانی به‌كرده‌وه ده‌ربێنێت“. مێشێل عونیش له كاتی ناساندنی سه‌عد حه‌ریری، جه‌ختی كرد كه باروودۆخی ئێستای لۆبنان ناله‌باره و پێویسته، به به‌رنامه‌ی چاكسازی و داهێنانی نێونه‌ته‌وه‌ییه‌وه، بیر له ڕزگاریی ئه‌م وڵاته بكرێته‌وه.\nله په‌یوه‌ند له‌گه‌ڵ “داهێنانی نێونه‌ته‌وه‌یی” كه له‌ژێرناوی ڕزگار كردنی لۆبنان له داڕمانی ماڵی له لایه‌ن ده‌وڵه‌تی فه‌ڕانسه‌وه، به نوێنه‌رایه‌تی له لایه‌ن باقی ده‌وڵه‌ته زلهێزه سه‌رمایه‌داریه‌كانه‌وه له ئارا دایه، ماكرۆن سه‌رۆك كۆماری فه‌ڕانسه له ماوه‌ی مانگه‌كانی ئووت و سێپتامبردا، دوو جار بۆ وڵاتی لۆبنان سه‌فه‌ری كردووه. ماكرۆن له سه‌فه‌ری یه‌كه‌می خۆیدا له مانگی خه‌رمانان، مسته‌فا ئه‌دیبی وه‌ك سه‌رۆك وه‌زیرانی لۆبنان كاندید كردبوو تا بتوانێ به‌رنامه‌كه‌یان به‌كرده‌وه ده‌ربێنێت. له سه‌فه‌ری دووهه‌میدا بۆ لۆبنان، له ڕێكه‌وتی ٢٧ی سێپتامبر و پاش ده‌ست له‌كار كێشانه‌وه‌ی مسته‌فا ئه‌دیب، گشت به‌رپرسانی سیاسیی لۆبنانی به خه‌یانه‌تی گشتی تۆمه‌تبار كرد و چوار تا شه‌ش حه‌فته‌ی مۆڵه‌ت پێدان تا ده‌وڵه‌تی نوێ پێك بێنن. ئه‌و ڕووبه ڕێبه‌ری حیزبه‌كان وتی: “ئه‌گه‌ر كابینه‌ی چاكسازیی پێك بێت و نه‌خشه و به‌رنامه‌كانییان بۆ چوونه‌ده‌ره‌وه‌ی ئه‌م وڵاته له قه‌یران بڕواته به‌ره‌وه، ده‌توانێ له كۆمه‌ڵگه‌ی جیهانی یارمه‌تیی ماڵی وه‌ربگرێت“. وه‌زیری ده‌ره‌وه‌ی فه‌ڕانسه‌ش ڕۆژی چوارشه‌ممه ٣٠ی مانگی ڕه‌زبه‌ر به ڕه‌خنه گرتن له سیستمی دابه‌شكاریی ده‌سه‌ڵات به پێی گرووپه‌كان، هۆشداری دا كه ئه‌گه‌ر لۆبنان ڕێفۆرمه پێویسته‌كان به‌كرده‌وه ده‌رنه‌هێنێت، لێك هه‌ڵده‌وه‌شێت و هه‌ڵبه‌ت فه‌ڕانسه‌ش به‌ری پێده‌گرێت.\nله‌م دوایانه‌دا و به‌تایبه‌ت پاش ته‌قینه‌وه گه‌وره‌كه‌ی به‌یرووت، ڕه‌خنه و هێرش بۆسه‌ر حیزبوڵڵا وك هۆكاری ڕكوود و نائه‌منی و ده‌خاڵه‌تی كۆماری ئیسلامی وه‌ك پشتیوانی حیزبوڵڵا، له ناوخۆی لۆبنان، په‌ره‌ی سه‌ندووه. ده‌خاڵه‌تی فه‌ڕانسه له باروودۆخێكدا كه ئه‌مریكا و باقیی زلهێزه‌كانی سه‌رمایه‌داریی ڕۆژئاوا، له پێناو دابین كردنی به‌رژه‌وه‌ندییه‌كانی خۆیان، به‌نیازن گۆڕانكاری به‌سه‌ر هاوسه‌نگیی سیاسی و دیپلۆماتیكی وڵاتانی ناوچه‌ی ڕۆژهه‌ڵاتی ناوه‌ڕاست بێنن، هه‌وڵ ده‌ده‌ن كه كۆماری ئیسلامی و حیزب و ڕه‌وته‌كانی سه‌ربه‌و، به‌جۆرێك بخه‌نه مه‌نگه‌نه و لاوازیان بكه‌ن كه نه‌توانن له‌سه‌ر ڕێگای به‌ره‌وپێش بردنی سیاسه‌ت و پڕۆژه‌كانیان له‌وانه “موعامه‌له‌ی قه‌ڕن” به‌ربه‌ست درووست بكه‌ن و ده‌ستی كۆماری ئیسلامی له وڵاتانی لۆبنان، عێراق، یه‌مه‌ن و ته‌نانه‌ت سووریه كورت بكه‌نه‌وه. هه‌ڵبه‌ت له هه‌مان حاڵدا، هه‌وڵیش ده‌ده‌ن، له په‌ره‌سه‌ندنی ناڕه‌زایه‌تیی جه‌ماوه‌ری وه‌گیان هاتوو له هه‌ژاری و بێكاری و برسیه‌تی بۆ ڕووخاندنی ده‌سه‌ڵاته گه‌نده‌ڵه‌كان و كۆنتڕۆڵیان، ڕێگری بكه‌ن. به‌ڵام ئاخێزێك كه له ئۆكتۆبری ساڵی ٩٨ه‌وه دژبه هه‌ژاری و گه‌نده‌ڵی و بێكاری له لۆبنان و عێراق سه‌ری هه‌ڵداوه، به بێ بایه‌خ دان به واده و به‌ڵێنی ڕێفۆرمی ئه‌م یان ئه‌و به‌رپرسی ده‌وڵه‌تی یان ده‌ره‌كی، تا گه‌یشتن به خواسته‌كانیان كه گۆڕینی گشت سیستم و كه‌سایه‌تییه گه‌نده‌ڵه ده‌سه‌ڵاتداره‌كانی ئێستا و داهاتوویه، درێژه‌ی ده‌بێت.


246 جار بینراوە 16/7/2019 05:39 PM\nسەرۆکایەتى کۆمارى عێراق راگەیەندراوێکى لەبارەى کۆبوونەوەى مەسرور بارزانى، سەرۆکى حکومەتى هەرێمى کوردستان و بەرهەم ساڵح، سەرۆک کۆمارى عێراق لە کۆشکى سەلام لە بەغدا، بڵاوکردەوە.\nلەراگەیەندراوەکەى سەرۆکایەتى کۆمارى عێراقدا ئاماژە بەوە کراوە، لەکۆبوونەوەکەدا سەبارەت بە گۆڕانکارییە سیاسییەکانی عێراق و ناوچەکە و جیھان گفتوگۆ کرا.\nلە ڕاگەیەندراوەکەدا هاتووە، لە میانی کۆبوونەوەکەدا سەرۆک کۆمارى عێراق جەختی لە گرنگی ھەماھەنگی دیدی ھاوبەش و گفتوگۆی جددی کردەوە لە پێناو چارەسەرکردنی سەرجەم پرسە ھەڵپەسێردراوەکانی نێوان ھەردوو حکومەتی فیدراڵ و ھەرێمی کوردستان لە سەر بنەمای دەستوور و چەسپاندنی دادپەروەری و بەرژەوەندی خەڵک.\nئاماژە بۆ ئەوەشکراوە سەرۆک کۆمار بڕوای تەواوی بەلێکگەیشتنی نێوان لایەنە سیاسییەکان دەربڕی بۆ بەرزکردنەوەی ئاستی پەیوەندییەکان و کەمکردنەوەی ئاستەنگەکان، بەجۆرێک کە ببێتە مایەی دابینکردنی خزمەتگوزارییە پێویستەکان بەھەموو ھاووڵاتیان.\nدەشڵێت، لە کۆبوونەوەکەدا سەرۆکی حکومەتی ھەرێمی کوردستان خواستی حکومەتەکەی بۆ چڕکردنەوەی گفتوگۆیەکان بەپێی دەستوور، لە پێناو دەستەبەرکردنی بەرژەوەندییە ھاوبەشەکان و بەھێزکردنی پەیوەندی برایانە، دووپات کردۆتەوە.


Dangiiquran version 4.5\nدەنگی قورئان دابەزێنە\nقەبارە: ~6 مێگابات\nبۆ خۆبه‌خشکاران تۆش ئه‌توانیت به‌شداری بکه‌یت بۆ ده‌وڵه‌مه‌ند کردنی ئه‌م به‌رنامه‌یه. چۆن؟ به نووسینه‌وه‌ی ئه‌و ته‌فسیرانه‌ی که هه‌ن. ڕه‌نگه پرسیار بکه‌یت ئه‌مه چۆن به من ئه‌کرێ، به‌ڵێ ئه‌کرێ. چۆن؟ ئه‌گه‌ر بێت ڕۆژێک نیو کاتژمێر دابین بکه‌یت بۆ نووسینه‌وه، به ساڵێک زۆرت نووسیوه‌ته. په‌یوه‌ندیمان پێ بکه بۆ چۆنیه‌تی ئیشکردن له گه‌ڵماندا.\nبۆ پسپۆران و نووسه‌ران\nتۆش ئه‌توانیت ئه‌م به‌رنامه‌یه ده‌ڵه‌مه‌ند بکه‌یت، به به‌کارهێنانی، چ به کۆپی کردنی ئایه‌تێک یان ته‌فسیری ئایه‌تێک. دواتر ئاماژه کردن بۆ ده‌نگی قورئان له ناو نووسینه‌که‌تدا. بێگومان به‌م شێوازه ئه‌بیته هۆی ناساندی ئه‌م به‌رنامه‌یه له ناو خوێنه‌راندا. بۆ میدیاکان\nهیچ دوو دڵ مه‌به له بڵاوکردنه‌وه‌ی وشه‌ی خوای گه‌وره، به‌ڵکو به سه‌ربه‌رزییه‌وه بانگه‌شه‌ی بۆ بکه. ئه‌م به‌رنامه‌یه‌ش بێگومان ڕێگایه‌که بۆ فێر بوون و لێگه‌یشتنی قورئانی پیرۆز. هه‌وڵبده تۆ ببه به هۆی ئه‌م خێره به بڵاوکردنه‌وه‌ی له ماڵپه‌ڕه‌که‌ت، به ناردنی بۆ هاوڕێکه‌ت


ئەو حاڵەتانەی کە پەروەردەی منداڵ بەرەو خراپی ده‌به‌ن\nئەو حاڵەتانەی کە پەروەردەی منداڵ بەرەو خراپی ده‌به‌ن\nیەک شەممە, 12 ئازار 2017 23:45\nگرنگیدانی زۆر و زیاد لە پێویست پارێزگاریکردنی منداڵ لەلایەن دایك و باوکەوە ئەگەری هەیە کاریگەری نەرێنی لەسەر پەروەردە و داهاتووی منداڵ بەجێبهێڵێت.\nبە گوێرەی ماڵپەڕی huffpost، چەند کردارێك هەن کە زۆرێك لە دایکان و باوکان ئەنجامی دەدەن ، ئەگەری هەیە کاریگەری نەرێنی هەبێت لەسەر داهاتوو و خووڕەوشت و هەڵسوکەتی منداڵ، کە لێرەدا باس لە چوار حاڵەتیان کراوە.\nوەڵامدانەوەی جیاوازی دایکان و باوکان:\nگەر دایکان و باوکان کێشەیان لە نێواندا بوو و هەریەکەیان جۆرێك قسەیەك و وەڵامدانەوەیەکی جیاوازیان بۆ منداڵ هەبوو، ئەوا کاریگەری نەرێنی لەسەر پەروەردەی منداڵ بەجێ دەهێڵێت، بۆیە باشتروایە لەو کاتەی کە شتێك بە منداڵ دەوترێت دایکان و باوکان یەك قسە و یەك ڕا بن و لەسەر ئەو بابەتە دژایەتی یەك نەکەن.\nپارێزگاریکردنی زیاد لە پێویست:\nئەو دایك و باوکانەی کە زیاد لە پێویست پارێزگاری منداڵەکانیان دەکەن و هیچ کردارێك و هەوڵیک بۆ منداڵەکانیان ناهێڵنەوە، بەم جۆرە توانا و دەرکەوتنی بەهرەی منداڵەکانیان دوادەخەن، بەتایبەت بڕوابەخۆبوون.\nبەجێهێنانی هەموو داواکارییەکانی منداڵ مانای ئەوەنییە کە دەبیت بە خێزانێکی نمونەیی:\nئەو دایك و باوکانەی کە هەموو داواکارییەکانی منداڵەکانیان جێبەجێ دەکەن، زۆرکات هۆکارن بۆ ئەوەی کە منداڵ بەجۆرێك فێر ببێت کە سنوری خۆی نەزانێت، بەو جۆرەش لە داهاتوودا ئارامی نابێت و ناتوانێت لەگەڵ خێزان بکات گەر حاڵەتێکی نەخواراو ڕوویدا.\nبەکارهێنانی مۆبایل و ئامێری ئەلکترۆنی پێش سێ ساڵی گەشەی منداڵ دوادەخات:\nگەر منداڵ پێش تەمەنی سێ ساڵی ئامێری ئەلکترۆنی بەکارهێنا ئەوا ئەگەری هەیە فێربوونی زمانی دوا بکەوێت و کاریگەری نەرێنی هەبێت لەسەر گەشەی و توانای فێربوونی.


پارتی، دیسانەوە وەک ئۆرستۆکراتیەتێکی دڕندەیە.. – Denegkan\nbyئیسماعیل\tFebruary 28, 2011\tگشتی\nلەلێکۆڵینەوەیەکمدا چەند مانگێک لەمەوبەر بەشێکم لەڕۆژنامەی (دەستوور) بڵاوکردەوە، باسم لەو ترسەی پارتی کردبوو وەک دەزگایەکی سیاسی و خێزانی، کەلەدنیای مۆدێرن و دروستبونی چەمکی هاوڵاتی هەیەتی. دیارە باسم لەوە کردبوو کەسیاسەت و بونیادی خێزان لای پارتی ئاوەها تێکەڵبوون، بەجۆرێک کەبنەماڵە وسیاسەت و حکومەت لای پارتی، پێوەرەکانیان لەڕووی سایکۆلۆژیی و تەنانەت سیاسیشەوە لێکدی جودا نابنەوە. من لێرەدا مەبەستی خۆم لەپشت ئەو نوسینە ناشارمەوە، کەئەز پارتی دیموکرات بەهێزیکی کۆنەخواز و کۆنزەرڤاتیڤی سیاسی خێڵەکی تێدەگەم لەگەڵ مەلا فەتوا بێژەکانی هەولێر کار بۆ گەورە کردنی وێنەی سەرۆکی پارتی دەکەن، بێگومان وەک باوکی هەموو کوردان. کار بۆ ئەوە دەکەن گەورەترین تابۆ لەم دەڤەرەدا بخەنە ملمان ئەویش سەرۆکی ئەبەدیە، گەورەترین موقەدەس لەدوای خواوەند بخەنە ئەستۆمان ، ئەویش گرفتار بوونە بەسەرۆکێک وەک لەکۆنگرەی سیانزەی پارتیدا ئاماژەی پێدرا، تائەبەد دۆزە قورسەکانی کورد دەخاتە بن هەنگڵی منداڵێکی پێنچ ساڵە کەکوڕەزای سەرۆک خۆیەتی.. من تێناگەم پارتی لەلایەک منداڵیکی پێنج ساڵیمان لێدەکات بەسەرۆکی داهاتومان و لەحەڤدەی شوباتدا و لەبەردەم لقی چواری سلێمانیشدا، منداڵی ئەم شارە گوللە باران دەکات. خوایە ئەمە چ پارتێکی پڕ سەروەرییە، خودایە ئەمە تفەنگی پیاوەکانی کامە سەرۆکن کەدەیەوێت شادومانیمان بۆ بێنێت..\nکاتی خۆی کەدووبەشم لەو لێکۆڵینەوەیەم بەناوی پارتی لە(چی دەترسێت) و بەشی دووهەم بەناوی (پارتی وەک ئۆرستۆکراتیەتی دڕندە) لەڕۆژنامەی (دەستوور) بڵاوکردەوە، زۆر لەبرادەرانم ، بەتایبەت هەوادارنی پارتی گلەیی دۆستانەیان لێکردم، گوایە من ناهەقی دەکەم بەپارتی و بۆ من و ڕۆشنبیرانی جدیی دەسەلمێنن، کەئەوان پارتێکی مۆدیرنن، ئیدیالەکانیان لەگەڵ کۆمەڵگەی مەدەنیدا هاوئاستە و کاری بۆ دەکەن، بەڵام لەدوای کوژرانی گەنجەکانمان (سۆرانی مامە حەمە و سەردەشت عوسمان و ڕێژوان عەلی )و هاتنی زێڕەڤانی وەک هێزێکی داگیرکەر بۆ سلێمانی، ئیدی ئەو ماسکە مۆدێرنەی پارتی کەوتەخوارەوە و پارتی کەڵبەکانی خۆی نیشانداین، نەک وەک (ئۆرستۆکراتیەتێکی دڕندە) کەمن لەڕووی فیکری پیتەر سلۆتێردایکەوە خوێندەنەوەم بۆ کردبوو، بەڵکو وەک دڕندەیەکی هار کەڵبەکانی لەگۆشتی ڕێژوان و زمناکۆ و کوژراو و بریندارەکان گیر کردووە و هەڕەشە لەسەرجەم سلێمانی دەکات، ئیدی کامەیە کوردایەتی، کامەیە نەریتە باڵاکان کەسەرۆک بانگەشەی دەکات، کامەیە ئەو جوامێریەی ڕێگە بەخۆی دەدات گەنجەکانمان لەسەر جادە بکوژن، ئەمە چ وەحشتگەراییەکە، چ ویژادانێکە، چ ئەقڵێکە لەپشت ئەم تیرۆرەوە وەستاوە، کامە پیرۆزیە شەرعیەتدەدات بەم کوشتنە، بەم خوێنڕشتنە، بەوەڵامدانەوەی بەرد بەفیشەک و خوێن..\nلەکۆنگرەی سیانزەی پارتی، ئەو هێڵە خێڵەکیە، ئۆرستوکراتیەتە دەبینین کەپارتی کاری بۆ کردووە، ئەویش کارکردنە بۆ دروستبوونی پاتریارک، کەوێنەی باوکی گەورە و سەرکردەیە، لەسەرێکەوە شەرفی نەتەوەی لەسەر شانە و لەسەرێکی تریشەوە وەک بارزانی لەخوتبەکەیدا ئاماژەی پێدا، ئەوەی باس لەبنەماڵە بکات لەگەڵ (هەزار پیاو) دا کێشەی بۆ دروست دەبێت..ئەم مۆدیلی پاتریارکیە، نەتەوەییە، خێڵەکی و بنەماڵەخوازە، نەک هەر لەگەڵ مۆدێلی حکومەتێکی دیموکراسدا ناگونجێت، بەڵکو پێچەوانە و دژە کەش وهەوای سیاسی گڵۆباڵە. ئەوەندەی پارتریارک لەم دۆزەدا، بنەماڵەیی و خێڵەکیە، ئەوەندە لۆکالی نیە. ڕووخانی وێنەی حوسنی موبارەک، لێدانی خەنجەرێکی تیژبڕ بوو لەنێو جەرگی ئیدۆلۆژی پارتی، کەسەرەتای کارکردنی لەکۆنگرەی سیانزەدا نمایشکرا. بۆ ئەبەد ئەو مۆدێلانە ڕووخا، کەپارتی لەناوچەکەدا پشتی دەبەست، مۆدێلی موبارەک وەک سەرکردەی نەتەوەیی ئەبەدی، مۆدیلی عابدین و ئەسەد و قەزافی و بوتەفلیقە.. تەنانەت مۆدێلی شێخەکانی بەحرەین درزی تێکەوت ، پارتی نایەوێت دان بەوەدا بنێت کەدەبێت بۆئەبەد ماڵئاوایی لەجەنازەی سەرۆکی ئەبەدی بکات، دەنا ئەو قسانەی بەڕێز مەسعود بارزانی لەکۆنگرەی ڕۆشنبیران و مەلاکاندا سەدوهەشتا پلە قڵپ بوونەوە، جیاواز بوو لەو قسانەی کەلەکۆنگرەی سیانزەدا کردی. ئیدی بۆ ئەبەد مۆدێلی سەرۆکی هەتایی لەنێو شۆڕشی گەنجانی میسردا نێژرا، لەگەڵ ڕژانی خوێنی ڕێژوان، پارتی بۆ ئەبەد وێنەی سەرۆکی ئەبەدی خستە تابوتی خۆیەوە..\nچیرۆکی دروستکردنی پاتریارکی ئەبەدی لەکۆنگرەی سیانزەی پارتیدا لەگێڕانەوەی سەرۆک بارزانیدا خۆی بەرجەستەکرد، چیرۆکی منداڵێکی پێنج ساڵەی بنەماڵە ( کوڕی بەڕێز مەسرور بارزانی)، کەڕێگە بەباپیری گەورەی ( بارازانی گەورە) دەگرێت. چیرۆکەکە لەسەر زاری سەرۆک بەمشێوەیە: بارزانی بچوکی پێنج ساڵە داوا لەبارزانی گەورە دەکات دەست لەکەرکوک هەڵنەگرێت. بەمشێوەیە بارزانی گەورە بەبەبارزانی منداڵ دەڵێت: کەدۆسیەی کەرکوک لەزەمەنی باپیرە گەوەری بەهەشتی بارزانیەوە تاوەکو باپیرەی ئێستای وباوکیشی لەدەستی ئەواندا بووە و تۆش کەگەورە بوویت ئەم دۆسیە گەرمە دێتە دەستی تۆوە!..پاتریارکیەت لەم ڕستەیەدا هێڵە سەرەکیەکانی خۆی نەک هەر بۆ ئەندامانی پارتەکەی خۆی دیاریکرد کەنابێت خەون بەوە ببینن یەکێک لەدەوەرەی بنەماڵە دۆسیەگرنگ و پۆستە گرنگەکانی ئەم پارتە سیاسیە بگرێتە دەست، بەڵکو بەتەواوی کۆمەڵگەی کوردی دەڵێت: خەونی نەتەوەیی بۆ ئەبەد هەر لەسەر ئێمە تاپۆیە..بەکورتی کوردایەتی هەر لەسەر ئێمە تاپۆکراوە. بەداخەوە ئەمە دیوێکی چیرۆکی منداڵە پێنچ ساڵەکەی پارتیە، لەئێستاوە پیرۆزی و قورسایی گرنگترین خەونی کوردی خرایە سەر شان کەدۆزی کەرکوکە. بەڵام کاتێک ڕێژوان لەسەر جادە دەکوژرێت، دوو وێنەمان لەلائامادە دەبێت، یەکەمیان منداڵیکی پێنج ساڵان لەپاکەتدا بۆ دەسەڵات گرتنە دەست ئامادەکراوە. وێنەی دووهەم وێنەی ئەو منداڵەیە کەبۆ ئازادی بەرگوللەدەدرێت، سەرکردەی ڕاستەقینە، لەم بارەدا ڕێژوانە نەک کوڕەزا پێنج ساڵەکەی سەرۆک ، سەکردە ڕێژوانە کەبۆتە ڕەمزی بەگژاچوونەوەی ستەم و گەندەڵی..\nمن وەک پیشە دەروونناسم ئەوەندە لەسایکۆلۆژیاوە فێربووم کەمنداڵی پێنچ ساڵە کامڵ نییە بۆ فێربوونی ئەلف و بای سادە و دەبێت لەشەش ساڵی، یان وەک لەئەڵمانیا باوە لەحەوت ساڵانەوە فێری ئەلف و باو چوونە نێو پڕۆسەی ژیانی کۆمەڵایەتیەوە دەبێت. کەچی منداڵە پێنچ ساڵانەکەی بنەماڵە قسە لەسەر ستراتیژترین و خوێناوترین دۆسی نەتەوە دەکات. بێگومان ئەمە پێچەوانەی زانستە، خۆزگە دکتۆرەکانی دەروونزانی زانکۆی سەلاحەدین ئەم چیرۆکەیان بۆ پشت ڕاستدەکردینەوە. گەر وابێت، ئەوا ئێمە لەبەردەم منداڵێکی بلیمەتداین کەبنەماڵە منداڵی لێ زەوتکردووە، بێگومان لەپێناو کوردایەتی، کەئەمەش لەگەڵ پڕنسیبەکانی کۆمەڵگەی ئازادا ناگونجێت، چونکە منداڵەکان دەبێت تەنها منداڵ بن و هیچیتریان بەسەردا نەسەپێنرێت.\nبەمشێوەیە پاتریارکیەتی کوردی، کەلەئۆرستۆکراتیەکی بایۆلۆجیدا خۆی بەرجەستە کردووە، فەیلەسوفیکی پۆست مۆدێرنەی وەک (سڵۆتێردایک) لەکتێبە بەناوبانگەکەیدا ( ڕەخنە لەئەقڵی گاڵتە جاڕی) ئەم دیاردەیە بە(ئۆرستوکراتیەتی دڕندە) ناو دەبات. ئەم لۆجیکە، لۆجیکی ئۆرستوکراتیەتی دڕندەیە کەبڕوای وەهایە تواناکان لەخوێنی نەجیبزادەکاندایە و جیناتەکانی بنەماڵەی ئۆرستوکرات لەپێنچ ساڵیەوە لەکێشە هەرە ئاڵۆزەکانی نەتەوە تێدەگات. ئەم ئۆرستۆکراتیەتە بایۆلۆژیە لەگەڵ خوێن و ئێسقان و جیناتەکاندا ،سەرکردایەتی پارتێکی سیاسی و دۆسیە گەورەکانی نەتەوەی پێ سپێردراوە. بەکورتی ئەمە نیعمەتیکی خوداییە، خودا بەخشیویەتی بەمنداڵی بنەماڵە سەرکردەکان و منداڵانی دیکەی پێنچ ساڵانی هاوتەمەنی خۆیان دەبێت خەریکی حەتحەتۆکە بن و منداڵانی بنەماڵە خەریکی دۆسیە گرنگەگانی کۆمەڵگە. ئەم ئەقڵە دەیەوێت بەئێمە بڵیت: کەئێوە تواناکانتان سنووردارەو و ئێوەش مەحکومن بەوەی ئێمە ڕابەڕایەتیتان بکەین. ئەم مۆدێلە ترسناکە کەپارتی کاری بۆدەکات زیندووکردنەوەی ئەو ملکەچییە ئەبەدییە کەئەقڵێ ڕۆژهەڵاتی لەملکەچی بۆ والی و خەلیفەی موسوڵماننان هێناویەتیە کلتوری کۆمەڵگەوە، لەچەندەها فۆرمی جیاوازدا کاری بۆ دەکات. بەڵام لەگەڵ ڕووداوەکانی میسر و تونسدا ئەم کڵێشەیە بۆ ئەبەد کۆتایی پێدێت، ئیدی ئۆرستوکراتیەتی دڕندەی پارتی هیچی بۆ نامێنێتەوە، جگە لەهەڕەشە و فیشەک نەبێت، لەکوژرانی ڕێژوانەوە ئەم مۆدێلە بۆ ئەبەد لەکوردستاندا کۆتایی پێدێت.\nئۆرستوکراتیەتی دڕندە ئەو تێزەی نمایشدەکرد، بەوەی دەبێت نەتەوە خۆی ئامادە بکات بۆ حوکمی کوڕەزاکەی سەرۆکی ئەبەدی بارزانی ، دیارە لەتەنیشت خۆیەوە و بەتەریبی چەندەها دیاردەی وەک خۆی لەشێوەی کۆپی کاڵ و کرچ بەرهەمهێناوە، ئەویش نەخۆشی بوونی کوڕی سەرکردەکان بەسەرکردەی نوێ لەنێو پارتەکانی تردا، ئەمە کاردانەوەی هەمان کڵێشەیە، کەپارتی کاری بۆ کردووە. لەگەڵ پەرتبوونی خەونی جەمال موبارەک بەوەی ببێتە سەرۆکی ئەبەدی میسر لەدوای باوکی، دەبێت کوڕە پێنچ ساڵەکەی پارتی هەوڵبدات لەخوێنی ئۆرستۆکراتەوە نەبێتە سەرکردە، بەڵکو وەک ڕێژوان قەناعەتمان پێبکات کەشەڕ بۆ ئازادی دەکات، بەمشێوەیە بەڕێزان چیرۆکی منداڵە پێنچ ساڵەکەی پارتی، لەچیرۆکی سیاسی و کۆمەڵایەتیدا دیاردەیەکە دەبێت بەردەوام باسی بکەین. چیرۆکێکە شایانی ئەوەیە بە دیاردە و فینۆمینی (منداڵە پێنچ ساڵەکەی پارتی) ناوی بەرین، کەکۆتایی چیرۆکەکە لەسەر جادەی سلێمانی ڕاگەیەنرا..\nPrevious وه‌رزی خۆپیشاندانه‌كان\nNext بونیاد/هاپیتوس/ پرۆسیسه‌كردن لای پیێر بۆردیۆ